Jeg er helt på anecobbs hold  Til gengæld forstår jeg slet ikke horsenanshipfan, som tilsyneladende indkasserer drøje hug i omgangen med heste. Fair nok at man ikke ønsker at sætte på plads ved hjælp af 'hårdt mod hårdt', men det er altså med sig selv som indsats. Og husk på at heste også sætter heste på plads - end dog langt mere brutalt end vi gør. Jeg tror ikke på at smerter er forklaringen. Jeg tror på en kombination af ungheste- og hingsteadfærd, og hvis ikke den lille fyr har en fremtid som avlshingst af fineste karat, så vil jeg anbefale at få ham kastreret i en fart. Så vil problemet formentlig løse sig uden de store sværdslag 
Hej Jeg laver nogen gange horsemanship med min pony. Jeg er ved at lære hende at lægge sig ned, men det er som om at hun nogle gange trænger til noget afveksling. Nogle gode ideer?? skriv endelig hvad i har af erfaringer:-) Mvh. Malou og Memory
google Rebecca Dahlgren. Hun er så dygtig.
Jeg har denne hannoveraner hoppe på 14 år. Det jeg vil spørger om er, hvor mangler hun muskler? Er der nogen kloge hoveder der kan fortælle lidt om hendes udsende/bygning. Her tænker jeg på om hun fx har svanehals, øksehug, lille hoved eller sådan noget. Billedet er taget i marts.
Svært at sige ved kun et billede. Umiddelbart synes jeg hesten ser for tyk ud og jeg ville nok slanke den en anelse.
Mange tak for dit svar   Det vil jeg bruge. Ville flere billeder hjælpe?
Jeg vil rigtig gerne starte med at klikkertræne den hest jeg rider. Har været interesseret i det længe og nu med hjernerystelse og ingen ridning, giver det mening. Men jeg er kun hos ham 1 gang ugentligt; kan jeg stadig træne med ham kun en gang om ugen? Hvordan lærer jeg ham at respektere mit rum? Han er meget kontaktsøgende og ængstelig af sind, så han vil helst være i ens baglomme konstant. Har lært ham at gå ved siden af mig. Men jeg ved at han så snart han opfanger at jeg har godbidder til klikkertræning vil forsøge at komme til dem. Tænker første skridt er at lære ham dette. Han er meget obs på godbidder, men respektererdet normalt rimeligt.
Hej Hvem kan anbefales til at tilride i Nordvestjylland?
Søger hjælp,råd og vejledning.... Min 19 årige vallak har on/off været halt de sidste knap 3 mdr og jeg beslutter at få Linus fra Faxe ned og undersøge ham. Han konstaterer en ældre menisk skade i venstre bagknæ som er brudt op igen og der er begyndende gigt i benet også  Scanningen viser at der intet er i højre bagben/knæ. Han vælger at sprøjte binyrebarkhormon direkte ind og han skal så have ro i 10 dage hvorefter vi så må tjekke ham for halthed igen. Heldigvis er det minimalt hvad han trækker på benet,så jeg ånder lettet op... 5 dage efter skridter jeg en lille kort tur ned af vejen uden sadel og har en meget frisk hest som frejdigt tramper afsted  Jeg skridter ham yderligere 2 gange ca 10 min i den uge og den sidste gang når han at slå over i trav nogle få skridt og der føles det helt forkert... En pige som var med siger at det ser ud som om højre bagben ikke er helt med. Får ham selvfølgelig hurtigt ned igen,men tænker bare åhh nej.. Jeg har ingen erfaring med sådanne skader og dyrlægen har ikke sagt noget om at jeg ikke må ride ham (kun skridt). Jeg er i syv sind... What to do?? Hvad er jeres erfaringer?? Han er blot hygge og tur hest...
...jeg studser lidt over at dyrlægen siger ro i 10 dage, og du alligevel allerede efter 5 dage vælger at skridte den med rytter?  Nu ved jeg jo ikke hvad han ellers har sagt, men normalt betyder ro i x dage = totalt fri i x dage...  Miniskskader kan være noget rigtig juks at få helt has på desværre... Men om det er pga denne eller gigten, eller bare bad luck at han blev øm efter et par travtrin - thjaaaa, det er der nok ingen der tør gætte på  Pøj pøj med ham! Trine (Faxa)
Fik måske skrevet forkert,men mente at han efter de 10 dages ro yderligere fik 5 dage mere dvs ialt 15 dages ro før jeg tog den lille skridt tur ned af vejen  Men ja ser tiden an og ser hvad der sker..
... mere rolig  Trine (Faxa)
Jeg har i en periode redet med et 3-ringsbid i spring på mng store hest, fordi den ganske enkelt løb for stærk, og fordi det er en hest på 176 cm, kraftig bygget og kan til tider tage styringen i svingene. Den er bare ikke helt glad for det 3-ringsbid, da den hidser sig op, og begynder at trippe rund på springbanen, fordi den bliver så ivrig.  Jeg har selvfølgelig allerede trænet lydighedsøvelser på både små og store spring med alm. bid, men jeg synes ikke rigtig det hjælper..  jeg har kun erfaringer med 3-ringsbid og ved ikke ret meget om en pelhammer, så mit spørgsmål er hvad forskellen egentlig er? Og om i tror det vil egne sig mere til min store hest, når hun nu ikke rigtig vil acceptere det andet?
Hej HN'ere! Jeg longerer gerne min dejlige 1'er pony over bomme og cavaletti for at variere den daglige træning og for at styrke hendes muskulatur. Men nu er hun begyndt at stikke af fra mig. Hun beslutter sig for at nu gider hun ikke være med mere og så går hun sin vej. Det er jo rigtig surt, fordi jeg nu ikke længere føler at jeg kan logere hende. Hun er selvfølgelig langt stærkere end mig, så jeg kan overhovedet ikke holde hende. Så kan jeg gå ned i den anden ende af banen og hente hende og så kan vi tage et par omgange mere og så gør hun det igen. Til sidst ender jeg med at stoppe, så snart hun har taget bare en enkelt eller to runder, uden at gøre mine til at stikke af og ingen af os egentlig har fået noget ud af det ud over frustrationer og for mit vedkommende ondt i hænder og skuldre. Hvad gør jeg galt og hvordan bryder jeg den her onde cirkel? (i longe - haha...) Håber at der sidder nogen derude med nogle gode råd!
hejsa, det lyder da som en træls uvane i har fået indlært der  ved du hvorfor hun gør det? stikker hun af fra dig i andre sammenhænge? er det forbundet med ubehag for hende at blive longeret? hvis du oplever at hun kun gør det, fordi "hun kan", er den nemme løsning selvfølgelig, at få en der er stærkere end dig, til at øve det med hende, så hun ikke kan stikke af, men hvis det var min hest, ville jeg spørger mig selv grundigt om hvorfor hun gør det, og så ville jeg prøve at indlære longen, uden at stikke på ny, på den måde at jeg kun vil lade hende gå rundt om mig, på en meget lille volte til at starte med, så der ikke er så langt ud til hende, så hun ikke når at stikke af, jeg ville ikke bruge bomme endnu, men kun indlære forfra, at gå stille og roligt rundt om mig. så ville jeg rose og give masser af godbider, så snart hun har gået flere omgange uden at stikke af, og med fokus på longeførern. Efterhånden ville jeg så gøre volten lidt størrer igen, måske ikke de første par gange, her drejer det sig nemlig kun om, at hun gå rundt i longen uden at stikke af, og i sammen får en god oplevelse. når hun forhåbentlig er holdt op med at stikke af, og bare går fint rundt om dig på almindelig longerings volte, og du måske kan kalde hende ind til dig og stå stille, ved hjælp af godbidderne, kan du komme en enkelt bom på, nu igen på meget lille volte, og så på samme måde bygge op igen. god arbejds lyst og held og lykke.
Hej, Jeg ville også anbefale at starte næsten forfra. Lille volte i skridt, måske have en hjælper til at trække hesten, når volten bliver større. Sørg for at holde hesten koncentreret og motiveret (belønninger, hyppige volteskift, varieret træning). Hvis problemet fortsætter, kan man jo overveje, om det er det værd. SKAL hesten absolut longeres? Min gamle pony syntes, at det var under hendes værdighed, og var umulig at longere men englesød på de fleste andre områder, så der var ingen grund til at terpe videre. Der findes også kurser, der kan hjælpe. Tag f.eks. på et kursus i Anatomisk Rigtig Ridning. Her lærer man longering, der virkelig gavner hestens fysik - hvilket også ofte har en gunstig virkning på psyken og motivationen. MVH Jette
Hej! Jeg søger en dygtig underviser i dressur til mig og min unghest. Jeg har svært ved at finde nogen som gider at køre ud og undervise og jeg har desværre ikke mulighed for at transportere min hest. Håber at i har nogle i kan anbefale. Venlig hilsen Trine
...bor du henne af? Østjylland er et et vidt begreb  Trine (Faxa)
Jeg bor midt mellem Århus og Viborg.Nærmere bestemt Svenstrup, ved Hammel. Venlig hilsen Trine
Lyder som om hesten har fundet ud af den er stærk og kan skride fra dig. Trænede en gang en stærk haflinger som fik samme vane. Den fandt ud af dens styrke og begyndte efter nogle runder hver gang, at løbe væk og skride i longen. Dem var lidt snu fordi den jo blev belønnet for at løbe væk og vidste nu kunne den. Jeg gav den EB kæde på og longerorvet og da den lagde anbtil at smutte og gøre sig stærk, holdet jeg fast og strammede til. Bom. Hesten holdte helt op med at prøve efterfølgende med mig. Men gjorde det indimellem stadig med ejeren. Indtil hun en dag fik nok og gjorde det samme som mig. Siden da var hesten en engel at longere helt normalt igen 
Brug en kapsun, så er den meget nemmere at styre Venlig hilsen Trine
Altså, hun kan godt være lidt "pushy", når man går med hende og trækker gerne afsted, hvis hun får øje på noget interessant, men i de situationer er jeg tættere på hende og har derfor bedre styr på hende, og kan få markeret at det er   ikke sådan vi gør tingene. Jeg har før haft en til at prøve at longere hende for mig og efter lidt diskussion gik det OK. Men så snart jeg har fat i hende er hun klar igen. Hun er en relativt smart pony, og ved godt hvor tæt jeg skal være på hende - og at når jeg hænger for enden af en longe, så har jeg ikke en chance, men hænger der bare som en kludedukke. Det er selvfølgelig muligt at hun ikke synes at longearbejdet er sjovt længere, eller finder det ubehageligt. Jeg kan bare ikke rigtig se, hvad der skulle have ændret sig det sidste års tid, der gør at hun pludselig har fået den her adfærd - men jeg har muligheden i tankerne. Min umiddelbare fornemmelse er dog, at hun i første omgang kedede sig og pga. mine mange forsøg er blevet bekræftet i at "hun kan". Jeg har for længst fjernet bommene (det fik jeg ikke lige skrevet tidligere - ups), i troen om at det måske var fordi det blev lidt for hårdt, eller hun ikke syntes det var sjovt - noget jeg i bagklogskabets klare lys, tror har fået hende til at kede sig endnu mere. Jeg har bare brug for longere hende, da hun ikke rigtig kan holde til at blive redet så ofte, og at løslongere kræver en mennesketom bane. Og det kræver at jeg er i stalden på nogle helt ugudelige tidspunkter   Og den skal af med al sin energi på en eller anden måde...  Desuden så har jeg det sådan at jeg SKAL kunne longere den, hvis en dyrlæge eksempelvis beder om det en dag. Det er også grund til at jeg longerer i grime, på trods af at hun ikke stikke af hvis hun har trense på ( - men jeg er af den overbevisning, at hvis hun gør det i grime, betyder det ikke at problemet forsvinder bare fordi den har trense på. Det betyder bare at jeg kan holde hende.) Jeg vil forrsøge mig med at tage den helt fra bunden igen og begynde med nogle mindre cirkler som i skriver. Det er nok alligevel en god idé lige at vende tilbage til "the basics" og få styr på den del af kommunikationen jeg ved stadig fungerer. Hun skifter tempo, stopper og kommer ind på midten på kommando - selvom det også er blevet lidt rustent i takt med at problemet er vokset. Tak for jeres svar - jeg håber ikke at mit virker defensivt, det er bare et forsøg på at forklare situationen lidt nærmere  ( - Jeg deltager ikke så tit i debatterne herinde, men har set hvor galt det kan gå med misforståelser osv. :p )
stikker hesten af på begge volter? Eller har den sværere ved den ene volte? Du kan google Straightness Training ved Marijke de Jong; hun har en del info om den naturlige skævhed i hesten, hvad den kan forårsage af adfærdsproblemer, hvordan man genkender den og træner sig ud af problemet. Der kommer en del trænere til Danmark og holder kurser ila året. Held og lykke, -Nanna
Jeg er enig med Sandra, og den må simpelthen bare ikke løbe fra dig, men skal acceptere, at "snoren har en ende". Det er for farligt, hvis den bliver rigtig god til det, og stikker af på andre tidspunkter. VIGTIGT!!! Det du ber' den om, er hverken svært eller urimeligt, og som jeg forstår din tråd, er det ikke pga. dårlig behandling den stikker af. Hesten har fri i 23 timer i døgnet, så kan den godt arbejde i den ene time, selvom den måske syntes det er lidt kedeligt. Sådan er det også for os på job. Jeg har selv prøvet tilsvarende et par gange med 2 forskellige heste. Det behøver ikke at være voldsomt for dem, og de lærer det lynhurtigt (1-2 gange) - fx. med kæde eller dually grime, hvor du kan stoppe den - som i - STOPPE. Held og lykke - det skal nok blive godt, så du kan begynde at arbejde med den igen.
Hej Har du mulighed for at "skille" banen af mens du longerer? Altså lave en lille firkant evt. med et par spring, så du "indhegner" volten så den ikke kan stikke af fra dig? Hvis du ellers kan ride ponyen uden problemer også på volter, er det måske bare en dårlig vane den har fået fordi den keder sig. Husk at rose og lave overgange når du longerer så det ikke bliver alt for "kedelig" og ikke for langt tid, da det er hårdt for den at løbe rundt på samme volte i længere tid. Held og lykke med det 
Vi har en 2'er pony der gjorde det samme, han viste sig at være skæv i kroppen og havde sår i munden, så for ham var den ene volte især forbundet med smerte. Vi har haft tandlæge og kiropraktor, skiftet sadel og gået igang med straightnes træning og ponyen er en helt anden i longe. Han vælter ikke længere ind på den ene volte og ud af volten på den anden. Selvom vi longerede ham i grime uden sadel, så var det forbundet med så meget smerte at han løb ud af volten og væk, så snart vi begyndte at forlange noget af ham. Jeg ved ikke om det er jeres problem, men jeg ville uanset starte fra begyndelsen og starte forfra med at indlære longering. Bare at komme grimer på eller lade den longere af nogen der stoppr den, fjernet jo kun symptomet og ikke årsagen. Jo mere jeg lærer om heste jo mere er jeg overbevist om at de ikke gør noget "fordi de lærer at de kan/er frække osv" Jeg er derimod ikke i tvivl om at hesten altid vil gøre hvad der er NEMMEST for den, så er der smerter, låsninger eller forvirring over signaler osv der gør det svært at blive longeret, ja så er det nemmest at stikke af, fordi ubehaget ved at der er en der "hænger" i linen, er mindre end ved at fortsætte rundt i longen. Men jeg tror ganske simpelt ikke på at kedsomhed er nok til at den vælger at stikke af, det er hesten ikke klog nok til at omsætte i tankerne.
Hun havde tandlæge i efteråret og går ikke med bid til daglig (sidepull), og har generelt fine tænder, i.flg. dyrlægen. Hun går fint på volter under ridning og jeg laver også gerne en lille smule straightness/akademisk engang imellem (igen for variationens skyld og fordi jeg synes det i teorien lyder fornuftigt. Desuden kan jeg se at hun bliver lidt bedre til at bære sig selv, når jeg husker at træne det), hvilket går nogenlunde. Hun er lidt stivere til den ene side end til den anden, men det er jo nærmest forventeligt. Det er vel de færreste heste der ikke har en eller anden grad af naturlig asymmetri. Umiddelbart ser jeg ingen tegn på smerte, når jeg longerer hende. Men hun finder det efterhånden ubehageligt, hvilket jeg tror er fordi, at vi nu skal kæmpe sådan hver gang - noget ingen af os synes er sjovt. Det er lidt svært at skille banen, fordi jeg er ikke sikker på at vi har spring nok, men det er da et forsøg værd  Hvis ikke det virker, så må den jo have en kæde på, selvom det ikke lige er min kop te. Hvordan ville I sætte den, hvis jeg bliver nødt til det? Jeg vil give dig ret i at heste helst springer over hvor gærdet er lavest, men i min ponys tilfælde tror jeg at hun har fundet ud af det nemmeste er at skride og lige nå at æde 2-3 mundfulde græs under hegnet, blive hentet, skride igen osv, og slutteligt lave noget helt andet, når jeg bliver så tilpas frustreret at jeg beslutter at vi er nødt til at stoppe dagens træning på en anden måde.
Jeg ved ikke om du er interesseret i en HMS løsning, men here goes.  Det skal lige nævnes at min egen hest havde det sorte bælte i denne manøvre..   Vil lige opsumere noget af det de andre har sagt som jeg er enig i. - Fysisk helbred. Klart det er bare super vigtigt!  - Mindre trænings areal. Det er godt fordi du på den måde hele tiden kan holde din hest i hånden selv om den løber. Jeg mener nok at longen brænder dine hænder, så måske vil det være lettere for dig med et horsemanship reb, dog det lange på ca. 7 meter. Og her kommer mit besyv  Det er forholdvis lettere at holde hesten, med en rebgrime, udtyr der påfører smerte er unødvendigt efter min mening. Det kræver noget timing at stoppe hesten med rebgrimen, men det er lettere i et lille aflukke end en stor. Så snart eller lidt før hesten ligeudretter sin hals, skal du være på stikkerne og stoppe hesten ved at give ubehag i grimen med et ordentligt træk. Du skal muligvis lægge hele din vægt i.  Er du nogen gange bare ude og besøge din hest og kræve ingenting af den? Kommer din hest når du kalder, eller er den uinteresseret? Brug noget tid nu , og senere ind i mellem, på jeres relation. Kræver du altid at din hest arbejder eller kan du f.eks. hænge ud i flokken sammen med den og kalde det en dag? Jo stærkere jeres relation bliver, jo mindre vil hun løbe sin vej.  Jeg synes det er rigtigt godt du opgså har bevidsthed om hestens skævheder!
Rebgrimen... Hvorfor i alverden tænkte jeg ikke selv på det? Nå, den hiver jeg lige ud af gemmerne og prvøer med. Det er så sjældent at jeg bruger den, at jeg helt havde glemt den  Umiddelbart kan en rebgrime være lige så skarp som en kæde, vel? Det er jo ikke uigennemtænkt at knuderne sidder pladask oven i nerveudgange   - men det er en helt anden snak og den gemmer vi... Jeg spenderer rigtig meget tid med min pony ( - lidt for meget mener nogen... suk :p ) og hun kommer som regel når jeg kalder. Pga. af en gammel skade er den faktisk sjældent på arbejde og hygger egentlig mest med at lave tricks og ride ture i skoven... Tusind tak for alle jeres svar/gode råd! Jeg (og pony) har i hvert fald noget at arbejde videre ud fra nu. Og det er rart at vide at jeg ikke er den eneste i verden, der har stået i denne her situation 
Hvad longerer du i? Er det kun i grime, er de jo umulige at holde, (og det finder de hurtigt ud af   ). Jeg har, af samme årsag, taget en kapsun på i longen på min unghest... og det fungerer super godt. Der har ingen problemer været siden, og nu kan jeg tilmed longere i grime en gang imellem, uden han så meget som overvejer at stikke af 
...kun en af mine har kunnet longeres i grime. Min varmblods løb løbsk uden og min unge hoppe kan være en djævel. Med den sidste er det sikkerhedsmæssigt nødvendigt at longere med bid og pisk (og hjelm). De har alle tre arbejdet fint i longe. Jeg bruger ingen indspændinger, men longerer frem og ned (der ligger vist en video under min profil af Zinje, hvor hun arbejder i longen (vist nok i grime...  )
Som folk siger skal det fysiske helbred selvfølgelige være i orden, men du har jo fået den tjekket og kan ikke se anden adfærdsændring det sidste års tid, ud over longering. Du siger selv hun kan være lidt frembrusende bare at trække hvis noget fanger hendes opmærksomhed, og en anden person har forsøgt at longere hende, med lidt diskussioner og endte ok. Heste er endnu en gang bare skruet sådan sammen at det er er flokdyr, og vil kun ledes af den med størst autoritet og i balance. At din pony er klog nok til at ændre adfærd i longen når du overtager efter en anden, er kun fordi den aflæser dit kropssprog. Heste er mestre i kropssprog, og selvom du ikke selv er bevidst klar over det kan du være i ubalance (selvtillid/udstråle afslappethed) og derved mister du autoriteten. Hesten tænker så, hvorfor være opmærksom på hende, for hun er ikke engang sikker på sig selv så kan jeg heller ikke være sikker på hende som en leder. Det er super vigtigt at have hesten fulde opmærksomhed hele tiden når man arbejder med dem, uanset hvilken opgave de bliver stillet, også skal de bare lære at respektere ens personlige rum. Ligesom en Flokleder vil fortælle en hest som er for påtrængende, at tingene bliver mere markante hvis den ikke lytter efter signalerne som lederen giver så jeg vil sige at du skal indlære din pony mere maner, fra jorden i torv og grime. At du skal gøre den opmærksom på dig og dine signaler hele tiden. Ikke at du skal slå og jage den rundt, det er ikke sådan lige let at finde sin balance fra den ene dag til anden. Jeg vil anbefalede at finde en som har styr på hestens måde at reagere via lederskab uden tvang, men bare i balance og ro over tingene. At bruge midler som kæder eller grimer der er "skarpere" vil bare få den til at ignorere samarbejdet med dig og i sidste ende vil den få fysiske smerter forbundet sammen med den er forvirret over dine signaler. Håber det kunne bruges   og held og lykke med din pony. Goiv aldrig op og tro på man kan.
Jeg hæfter mig lidt ved din sætning "...slutteligt lave noget helt andet, når jeg bliver så tilpas frustreret at jeg beslutter at vi er nødt til at stoppe dagens træning på en anden måde". Jeg red på et tidpsunkt en hest, de rfandt ud af den kunne stikke af under rytter - det gjorde den tilpas mange gange, så til sidst endte jeg med at hoppe af når kræet endeligt stoppede. Det fandt han godt nok hurtigt ud af - han slap for at lave noget hvis han lige tog 5-10 runder i fuld galop. Det stoppede den dag min underviser var til stede. Krikken spurtede 10-15 runder helt ukontrolleret, underviser stod på banen og ventede på krikken stoppede. Da han langt om længe stod stille, blev jeg bedt om at skridte en runde og få vejret igen. Derefter var det 30 minutters hård dressurtræning, med kun absolut nødvendinge pauser. Hesten (og rytter) var kamp træt bagefter, men han stak aldrig af igen. Ud fra ovenstående historie, er der mulighed for at du kan løslongere når den er stukket af fra dig? Og den vej rundt lære den at den stadig skal knokle, selvom den ikke er i longe - og endda hårdere end hvis den havde gjort som du bad den om?
Jer der har ung heste på 3,5 -4 år, hvor meget rider i dem og hva rider i??? Jeg er godt nok i tvivl om hvor meget jeg kan byde min hyp.
Det kommer jo lidt an på hvor færdige de er. Den jeg har fra 2012 har set helt færdig ud fra han var to. Han har aldrig været sådan rigtigt plaggrim og ranglet. Han virker rimeligt moden i hovedet også. Ham rider jeg ca 4 gange om ugen, en til to gange "flat work", en til to gange skov og en gang "spring". Jeg sidder normalt på den max ½ time, ind imellem kan det blive lidt længere på skovtur, men hvis han virker træt hopper jeg af og trækker ham hjem. Planen er at han skal gå championater i år. Han rides i dressur eller springsadel alt efter hvad jeg finder bedst til dagens træning. Min seksårs har været noget senere klar og er først inden for det sidste halve år sat op i arbejde til fem dage om ugen med mere dressur end bare "flat work".
Pinot havde rytter på ryggen 3 gange det år han fyldte 3 år. Og så blev han først tilredet sommeren efter som 4 års. Han så færdig ud som 3 års - men voksede alligevel siden da 5-6 cm. Caspian lignede en plag, og opførte sig som en plag, som 3 års. Han blev først tilredet som 4 års. Han er så også vokset 3-5 cm siden 3 års alderen, men har brugt meget lang tid på at blive fysisk og psykisk moden. De blev de første par år kun redet 3-4 gange om ugen - en dag i skoven, og resten af tiden i dressur. I starten kun 25 min, og først som 6 års 1 time. Det vigtigste er at holde hesten glad for at gå til ridning - så de skal ikke rids ømme fysisk, eller trættes af krav psykisk. Samtidig skal de så også rykke sig både fysisk og psykisk - så i perioder lidt mere træning, og i andre perioder lidt mindre. Jeg har brugt meget tid, da de var unge på at besøge "fremmede ridehaller" og "fremmed skovtur" for at vænne dem til stævneliv. Her kunne den fysiske træning nemt være meget kort og let, mens den psykisk kunne bestå i, at stå stille og kigge sig omkring, mens jeg hyggesnakkede med andre ryttere/barriereryttere. mvh Charlotte
Min er super sød at ha med i byen, opfører sig pænt og uden problemer. Han ser færdig ud, men ja stadig lidt højere bagpå så han vokser lidt endnu. Han rides i skoven og på begyndt dressur undervisning 1 gang i ugen nogen gange hver 2 uge. Han springer også små spring 40 cm, en gang imellem. Ørerne er fremme og han virker glad. Han har også fri dage ca 2-3 dage i ugen. Men han er så flad energi messigt.
Min er super sød at ha med i byen, opfører sig pænt og uden problemer. Han ser færdig ud, men ja stadig lidt højere bagpå så han vokser lidt endnu. Han rides i skoven og på begyndt dressur undervisning 1 gang i ugen nogen gange hver 2 uge. Han springer også små spring 40 cm, en gang imellem. Ørerne er fremme og han virker glad. Han har også fri dage ca 2-3 dage i ugen. Men han er så flad energi messigt.
Giv ham en gang "microvital" , så får han energien tilbage. Venlig hilsen Trine
Det har han fået han sluttede den 30 marts. Han ser også meget bedre ud i pelsen, den har virkelig hjulpet. Men han har ingen energi.
Umdddelbart tænker jeg, at den enten vokser eller skifter pels. Jeg ville give ham helt fri, hvis han virker energi forladt. Evt i 1-2 måneder. Med det samme hesten ikke svare energisk fremad, eller ikke virker "hurtig" på signaler, så er den på en eller anden måde "øm/mør/træt", og da de jo vokser i den alder er det oftest vækst, som gør dem "teenager-trætte". Men det kan også være den bare er mæt psykisk. Er han fortsat træt om 1-2 måneder, så vil jeg få dyrlæge ud og tjekke ham for evt smerter i kroppen, og få tjekket blodprøver. mvh Charlotte
Hejsa.  Jeg skriver en privat besked til dig...  Mvh Sonja
Hvrdan rider du, når du rider? Får hesten mulighed for selv at balancere med lang hals? En hest som er ung og u-styrket skal have muliged for at kom ud og lære at 'gå selv' så den kan bruge ryggen/kippe i bækkenet og derved pendulere ind under sig med bagbenene. På denne måde kan den tage mere og mere kraft bagfra og bære sig selv bedre og bedre efterhånden som den styrkes,- og dermed blive bedre til at bære den ekstra vægt på ryggen som rytteren er. Forhindrer man den i at kippe bækkenet(feks ved at have for korte tøjler), vil den ryge ud i forparten med sit tyngdepunkt, fordi den med rejst hals ikke kan udstrække ryggen og dermed kippe i bæknet. Derved bliver bagbenene 'koblet af' fordi ryggen sænkes. Herved opstår forpartssyndromet. På sigt er det meget slidende på hele bevæg-apparatet og skader ledene. Det kan lave en kædereaktion af dårligdomme.
Hej? Hvem tilrider heste i Nordsjælland? Helst i nærheden af Hillerød?
Har hørt at Frederico ude hos fam. Springborg skulle være helt fantastisk (Skævinge/meløse).
Jeg kan varmt anbefale Karin fra Letridning.dk - Hun er fra kbh, men har sine træningsheste i Hillerød.  Uddannet konsulent og er igang med uddannelsen til adfærdsbehandler, dygtig rytter og også centreret ridning uddannet  Du kan se mere på Letridning.dk eller på hendes fb side 
Han er lige orme tjekket og fået orme kur. Blod prøve får jeg taget i morgen, hvis den er ok tænker jeg han nok bare skal ha fri. Han har skiftet pels, men ja han vokser nok han er også højere bagpå.
Når de unge bliver trætte, svære at fodre på, skravlede eller tilsvarende så plejer jeg at tænke at deres krop har travlt med et eller andet som jeg ikke er herre over. de vokser, sætter pels etc. I sådanne perioder dropper jeg alle ambitioner, smider dem ud i folden kigger på dem igen en måned senere. Hvis det kun er under rytter de mangler energi så er der flere ting der kan være årsagen. Ganske ofte er det min erfaring at de simpelt hen ikke har fattet at de skal gå fremad. De har ikke forstået den fremaddrivende hjælp og reagerer ved at blive forvirrede og stå stille for at tænke over tilværelsen. Det afhjælper en måned på fold selvfølgelig ikke. Der må man sætte ind med bedre træning end man hidtil har præsteret. Så der skal hjælp til.
Så kom der svar på blodprøven. Han har blodmangel, zink, jern, magnesium mm. Noget med de røde og hvide blodlegmer, forhøjet knogleværdier og forhøjet muskelværdier. Så han er sat på en kur i 1 måned og så skal vi at nye prøver.
Synes det kommer meget an på hesten   Nogle er bare klar tidligere end andre. Min egen er 3 i år, men fyldte først rigtigt 3 her i går. Ham har jeg været på ryggen af 8 gange. Regner med at blive ved max. 1 mdr endnu med 2-3 gange rytter om ugen i max. 15 min, - og så kun det, han har lyst til / så længe, han synes, det er sjovt  Så voksepause, og så regner jeg med at kunne ride fast 3 gange om ugen   Og så ellers gå ture med ham og evt. lidt løsspring for resten af dagene. Min unghest er i hænder hver dag til gåtur og strigling  En tommelfingerregel er 3 gange om ugen som 3-års, 4 gange om ugen som 4 års osv.   Ellers så ville jeg byde den det, du kan mærke, den kan klare   Nogle presser dem helt vildt, hvilket jeg i hvert fald på ingen måde har tænkt mig at gøre med mine egen. Han skal være med, synes det er sjovt og spændende. Ellers tror jeg det bider en i røven i sidste ende alligevel 
Det var da godt med svar på blodprøver, for han er tydeligt i vækst, samtidig med at der åbenbart er mangler i fodringen. Jeg tror, at det er typisk for de unge nytilredet heste - at de vokser, og måske har brug for en meget større tildeling af vit/min pga vækst og muskelsætning, kombineret med, at de endnu ikke er på græs og at hø/wrap nok ikke længere enernæringsmæsdigt er optimalt. Os "gamle" fra den tid, hvor vi ikke kunne tage blodprøver, men ej heller havde så travlt med at komme i gang med unghestene ridemæssigt - vi tilred om sommeren juni/juli, hvor de gik på græs, og derved formentligt havde fået fyldt deres vit/min lagre op fra vinterens mangler. Og når de så gik i vækst pga tilridningen, så gav man dem fri i sommerferien juli/august - fordi det "fungerede". Den vinter når de fyldte 4 eller 5 år, ja der blev de ikke redet så meget, det var dyrt at have dem på rideskole, og trailer hjemme havde de færreste - så de blev ofte redet lidt i skoven, og trænet lidt på en flad mark. Jeg tror vi er meget mere intensive i vores ridning af unghestene nutildags  Hvilket foder er du blevet anbefalet at fodre med, nu når blodprøverne er skæve ? mvh Charlotte
Han får all sport og top sport fra pavo, hvilket er helt fint. Han får oveni det vitaminer og har lige afsluttet en mikrovital kur. Han er begyndt at komme lidt på græs hver dag, så han han blive vendte til at gå på fuld græs. Ride de mæssigt har vi ikke travlt, han rides mest i skoven når han rides. Planen er at han skal rides lidt hen over sommeren og så holde pause igen. Han han er sat på en kur fra dyrlægen som gerne skulle rette op på det hele, men som sagt skal han tjekkes igen om 1 måned.
Hej med jer! har efterhånden kigget så mange tråde, at nu ville jeg også selv være med- så har ikke skrevet før  Dineco blev købt som 1 års (fra 2012) så blev han jo tilredet sidste år, som jeg så gjorde selv. Der er selvfølgelig en berider inde over til at slå slagets gang. han var så sød at tilride, fik desværre en skade og var stillestående i omkring 2-3 md. Septemper begynde vi igen. Puha der er meget at lære for sådan en ung fyr! Men jeg nyder det. Er bare så stolt over hvor "langt" vi er nået  Undskyld de ligger lidt rodet..
Hej,han ligner en dejlig nem ung hest så er det jo en fornøjelse at tilride.Rigtig meget held og lykke til jer frem over   Mange hilsner fra Lotte
Hej alle hvad gør man ved en sur hest? når jeg har taget ham fra folden og skal til og sadle op begynder han og blive meget sur, jeg må ikke komme i nærheden af ham så ligger han ørerne helt ned og begynder og nappe efter en, og det gør han med alle ligemeget hvem det er. han bliver rigtig sur når jeg ligger sadel på og når jeg skal til at stige op men når jeg sidder på ham er han ikke sur. også lidt om ham han er 19 år gammel og er vallak, jeg købte ham for 20 dage siden og der var ham altid meget glad ig kom altid hen når man kaldte men så ændret det sig helt for omkring 3-4 dage siden, nogen der har prøvet dette før?:-)
Hej, Når en hest ændrer adfærd på så kort tid, som du beskriver, er der altid noget, der generer den. Det er rigtig godt, at du spørger om gode råd, for det kan tit være svært at regne ud selv, hvad det kan være, og der er mange på HN, der har forskellige erfaringer, som man kan lære noget af. Jeg har et par råd til dig, og andre har sikkert flere: Det første, jeg vil sige, er, at du nok skulle få checket, om sadlen passer godt. Hvis en sadel ligger bare lidt forkert, er lidt for smal eller bred, måske er blevet skæv eller hård i stopningerne o.s.v., kan det gøre hesten rigtig øm, og så reagerer den ved at blive sur - og ikke nødvendigvis kun, når den bliver sadlet op. I øvrigt vil jeg kraftigt anbefale, at man ikke stiger op fra jorden, undtagen når man er nødt til det. En skammel/sten eller andet, man kan stå på fra, skåner både hesteryggen og sadlen rigtig meget! Derudover skal du være opmærksom på, om hesten har en begyndende skade eller er lidt slidt (den er jo ikke helt ung), som gør, at den generelt kan have noget imod at bliver redet på. Hvis du rider mere på den, end den er vant til, kan den også være blevet øm i muskulaturen. Så synes han jo ikke, at det er så fedt at skulle ud at træne. Min egen hoppe har i perioder været skadet, og jeg kan tydeligt mærke på, om hun har lyst til at blive fanget. Hvis ikke hun har lyst (selv om hun er velopdragen nok til at jeg selvfølgelig kan fange hende), så ved jeg, at hun ikke er helt i orden, og så skal hun selvfølgelig ikke ud at lave noget. Der kan også være den mulighed, at den har fået et tryk ved enten at styrte på folden, gå ind i noget (f.eks. en dørkarm) eller blive sparket, der gør, at dens ribben eller ryghvirvler forskubber sig en smule. Det kan gøre slemt ondt, og det kan en kiropraktor hjælpe med at løse. Til sidst har du jo også kun haft hesten i 20 dage. Det er ikke særligt længe, og det kan jo være, at hesten reagerer på flytning o.s.v. Prøv at nedtone ridningen i en periode og træn i stedet hesten fra jorden (gåture og sjove øvelser), så I bliver et godt makkerpar, før du igen prøver at ride. Held og lykke med det! MVH Jette
Jette - få først og fremmest set på om hans sadel passer... Skiftede han sadel, da du overtog ham - for så passer det jo helt perfekt med, at han gradvist er blevet mere og mere generet af den, og nu er begyndt at sige fra? /Dorte
jeg fik hans egen sadel med hvor de lige havde fået den tilpasset.
Hej Helt enkelt: min DV vallak vil rigtig gerne gå og blive lidt høj i nakken og evt svinge lidt med hovedet i skridt, når jeg korter tøjlen op. Jeg har rigtig svært ved at ride ham frem til biddet så han suger på tøjlen. Det er et problem i skridt, men ikke i trav og galop. (Selvom der også her er plafs til forbedring.) Hvad kan jeg gøre for at forbedre det?
Hej, Et bud kunne være, at du skal være utroligt opmærksom på den såkaldt medfølgende hånd. Det betyder, at din hånd skal følge hestens munds bevægelser i skridten. Hestens hovede vil naturligt gynge i skridten. Hvis man fratager den muligheden for det ved at holde hånden stille, vil skridten blive dårlig. Når hesten skridter for lang eller halvlang tøjle og tager lange skridt, vil bevægelserne være store = hele hånden følger med frem og tilbage. Når hesten bliver bedt om kortere skridt, bliver bevægelsen mindre og kan ende med kun at være indeholdt i de elastiske fingres små bevægelser i en samlet skridt. Husk at koordinere denne hjælp med sædets medfølgen, så du ikke giver hesten to forskellige beskeder på samme tid! Du kan lokke hesten til at søge biddet ved at bruge denne bevægelse til din fordel. Tænk på tøjlerne som stænger, der skubber hestens mund frem og ned. Ved at overdrive en lille bitte smule i den fremadgående bevægelse har jeg oplevet selv ret spændte heste slappe af og søge ned og frem til bidet. Når først de er stabile i den lange form, kan man begynde at arbejde med en kortere form. Husk, at det er en blød bevægelse, ikke en træk-og-slip funktion. Du skal følge hesten og så vil hesten komme til at følge dig med tiden. Med tålmodighed og følsom hånd går der ikke længe, før hesten forstår, hvad du vil. God arbejdslyst! MVH  Jette
Tak. Det var da et dejligt konkret råd. Det vil jeg prøve. Tusind tak!
jeg er igang med at genoptræne min nye hest som har stået stille i 1 år, der har aldrig været noget og stod kun stille på grund af tidligere ejer mistede lysten. jeg longere ham, og skridter jeg ham af fra ryggen, men lige så snart jeg sætter mig op så begynder han selv og sætte i galop og han er ikke til at få ro på, han tager hovedet så højt op som han kan, det er meget svært at holde ham i bare skridt også selv om der er en som går ved siden af. er der noget andet jeg kan gøre?
...enten i form af undervisning eller lidt hjælp til at få hesten redet under hjælpen. Blev hest fremvist under rytter, da du købte den? og kunne den da rides under hjælpen uden problemer? Et års pause betyder jo ikke at man ikke kan fremvise en hest, hvis den ellers er ridelig og har et godt sind. Der kan jo kan være en grund til at tidligere ejer har mistet lysten...
Han blev longeret første gang vi så ham, også satte jeg mig op og han satte i galop ligeså snart at jeg kom op, men det var ikke noget voldsomt overhovedet det virkede bare som om at han meget gerne ville fremad, og næste gang vi tog op for at se ham, longerede jeg ham lidt hårdere og derefter satte jeg mig bare op for at skridte af og der kunne jeg allerede mærke at han var faldet lidt mere til ro og ikke ville lige så meget frem end første gang jeg red ham, og tidligere ejer mistede kun lysten på grund af uddannelse som hun lige var blevet færdigt med på det tidspunkt også kom hun bare aldrig igang igen. men han er tidligere jagt/spring hest, og han er en følsom og fremadgående hest.
Hej, Du beskriver selv hesten som følsom og fremadgående. Det vil ud fra din beskrivelse sikkert betyde, at hvis noget foregår anderledes end den er vant til, vil den reagere fremad. Derfor kunne det måske være en mulighed, at den tidligere ejer gav dig lidt starthjælp i form af gode råd og måske undervisning i, hvordan hesten er vant til at tingene foregår. Ellers må du i gang med at prøve dig frem.  Det kan være noget så simpelt som måden du sidder på hesten, der er anderledes og udløser reaktionen. Nogle heste er virkelig så følsomme, at en lille smule anderledes måde at sidde på (mere eller mindre sædeaktion, mere eller mindre pres fra lår eller knæ, en anderledes eller en ustabil vægtfordeling) kan få dem til at reagere voldsomt. Er du sikker på, at sadlen passer? Heste kan skifte facon, så selv den samme sadel kan ligge forkert nu. Desuden kan en anden sadel også føles meget anderledes for hesten, hvis f.eks. polstringerne er hårdere end før eller faconen er anderledes. På en følsom hest kan det også udløse reaktioner. Jeg håber, at du finder en løsning, men her var i hvert fald nogle ideer til en forklaring. MVH Jette
ja hans sadel købte jeg med da han lige havde fået den tilpasset. og jeg ville så prøve mig lidt frem, men mange tak for hjælpen:-)
Hvis han har gået jagter, kan det meget vel være medvirkende til, at han er så fremadgående, hvis han ikke er blevet redet godt igennem dressurmæssigt. Og så et lille pip vedr. longering... at løbe rundt og rundt på volter ikke alene belaster benene, men også hjertet. Hvis vi selv prøver at løbe rundt i volter, vil vi opdage, at det er ubekvemt den ene vej rundt. Det er fordi, hjertet belastet på en uhensigtsmæssigt måde. Har du mulighed for at lade ham løbe lidt krudt af i et ridehus/lukket bane inden ridning, er det mere optimalt 
Jeg går ud fra at der ikke er noget i vejen med hesten. Men så tænker jeg, at du måske skulle arbejde med ham fra jorden (også). Træn alle de basale ting incl. at han venter på dig, stopper, bakker osv. OG træn fra begge sider  Så tænker jeg at longering kan være meget andet end 'bare' at løbe rundt og rundt. Træn stop, start, skifte tempo, over bomme og cavaletti osv. Du kunne også prøve at træne med liner, det giver også udfordringer til hesten, incl at den skal bakke (over en bom), gå slalom osv. Når du så sætter dig op på hesten vil jeg foreslå, at du trner på 'slap af og stop'. Altså at den skal gå roligt KUN i skridt og skal stoppe når du beder om det. Så kan du langsomt arbejde videre med trav osv. Så du træner lydighed uden at slås med den.
Jeg havde en dejlig, men også meget fremgående hest, sådan på den stressede måde. Løsningen for os var simpelthen skridt, skridt og skridt, så hun fandt ud af at man ikke partout skulle styrte afsted, når man fik rytter på. Jeg tænker at longeringen også bare bekræfter hesten i at man skal altså løbe når man enten er i hænder, eller har rytter på, så tillidsarbejde fra jorden, gåture, skridtture og så et check af en dygtig kiropraktor. Min hoppe forsøgte at "løbe fra sin egen bagpart" som kiropraktoren sagde, simpelthen fordi hun var så svag i bagparten og stærk fortil. Så for os var det derudover vigtigt med en kontrolleret skridt, hvor rumpetten var med og højre og venstre forben, "trak" lige meget. Hun ville rigtig gerne trække sig selv frem med venstre skulder/forben. Det kan altså både være psykisk, men også fysiske skavanker der gør, at det er lettere at fare stresset afsted.
Kære alle Jeg har en dejlig pony, som jeg gerne vil ride jagt på. Han har aldrig prøvet det før, og jeg er i tvivl om, hvordan man kommer i gang. Jeg rider lange ture på ham, vi tager nogle gange små naturforhindringer, han springer med sin part, og ellers træner vi dressur. Jeg vil gerne starte en begynderjagt i Dyrehaven, men er ikke sikker på, hvordan jeg træner op til det? Det skal lige siges, at jeg er 24 år, så jeg er heller ikke siker på, om jeg må ride en 1'er pony på jagt?  På forhånd tak.
Hej, Jeg er ikke nogen garvet jagtrytter, men jeg kan give dig et par tips: - Sørg for, at din pony er i god form, men det lyder det jo også til, at du sørger for. Husk bare, at en jagt godt kan vare længe (uden at være anstrengende hele tiden), så rid nogle gange længere ture, så både du og hesten bliver vænnet til at være i gang i nogle timer. - Sørg for, at du kan stole på dit udstyr. En tøjle eller gjordstrop, der knækker, giver farlige situationer både for dig og de øvrige deltagere! - Sørg for at prøve at ride i galop ud over et åbent stykke sammen med en flok andre ryttere. Find ud af, om din pony bliver mere end almindeligt opildnet af at ligge bagved o.s.v. Nogle ryttere oplever, at deres heste fra at være velopdragne rideheste bliver forvandlet til frådende uhyrer, når de kommer i et jagtfelt, så det er rart at kende hestens reaktion på forhånd - så godt som man nu kan komme til det under træning. - Lær reglerne!!! Jeg nåede aldrig helt at fatte dem, og det er altså et handicap! - Nyd det! De gange jeg har deltaget i jagt har givet nogle skønne oplevelser! Jeg kan ganske vist bedre lide at være alene med hesten i terrænet i en terrænspringning, men hvis man har hesten til det, er jagt som regel en rigtigt sjov oplevelse! Og det giver mod til både hest og rytter at opleve, hvad man i grunden kan klare, når man bliver udfordret. Grænserne kan godt bliver flyttet noget  MVH Jette
jeg vil anbefale dig at prøve at ride ud i en større flok i højt tempo og med spring inden du kaster dig ud i din første jagt. Jeg kan huske at jeg fik noget af en AHA oplevelse på min første jagt i forhold til hvor fremadgående min pony blev når der blev løbet stærkt i en større flok. Og man skal jo holde sig bag ved Master   Nu ved jeg ikke hvor i landet du kommer fra, men jeg kan varmt anbefale dig at Babyjagten der holdes hvert år i marts i Ølstykke, Nordsjælland.  Her er plads til alle og du kan sagtens ride med i ponyfeltet som voksen.  Du kan også ride i det de kalder tumultfeltet. Det er her hvor det ikke betyder så meget hvis du vælger at ride udenom flere eller alle spring.
 den giver ret god info  Som "ponyrytter" rider man altid i ponyfeltet uanset alder. Mvh Tine
Hej derude Søger nogen der har gode erfaringer/råd til hest der slår med sit hoved både med og uden varsel. Det er en 9 årig hoppe 75 % araber og 25 fuldblod. Hun har været avlshoppe, redet til som 4 årig, men ikke rigtig været redet regelmæssigt før jeg overtog hende for snart 1 år siden. Hun er cool på tur, og tager alt nyt med rimelig ro på. Mit problem er i stalden, hvor jeg tit er ved at blive slået ned af hende. Enten når hun står bundet ved strigleplads, skal flytte sig i boksen eller når jeg går med hende. Står hun alene hjemme, slår hun også med hovedet. Hun har een gang slået sig så voldsomt, at hun stod helt stille i flere minutter, og jeg var bange for hun ville falde om. Hun har været hos avler indtil jeg overtog hende, aldrig været udsat for mishandling eller andet der ellers kunne gøre at hun pludselig slår ud, ved at jeg bare løfter min hånd eller vil rette noget på sadel m.m. Det er ikke hver dag, men i perioder. Jeg skal virkelig gøre alt i slowmotion på disse dage, nærmest udøve taichi, når jeg går rundt om hende, for at hun ikke får slået enten sig selv eller mig. Nogen der har lignende erfaringer??
Prøv at søg på Headshaker - det er formentlig det din hest har symptomer på/fejler. Det er svært at vide hvad der udløser hendes headshaking, da det både kan være smerter, pollenallergi, solallergi ect. mvh Charlotte
også umiddelbart headshaker, men ud fra beskrivelsen får jeg indtryk af, at det udelukkende sker i stalden, og det synes jeg måske alligevel ikke lyder   klassisk headshaker-symptomatisk... At hun gør det når hun står alene i stalden, synes jeg peger i retning af noget stress-betinget - men ved så faktisk ikke om headshaking også kan være stressbetinget? Er det kun ved håndtering i forbindelse med strigling og opsadling - ikke f. eks. ved opsidning - og er der i øvrigt noget i omstændighederne omkring hende, der går igen i de perioder, hvor det forekommer? /Dorte
Hej tak for jeres svar, det har bevirket at jeg tænkt lidt grundigere over min hoppes dårlige perioder. Hun er en hoppe med stort H, har været flokleder og er nu i min lille flok på to. Hun er en hest, hvor man skal gøre sig fortjent til hendes gunst. Hun accepterer ikke hvem som helst. Men det gør mig da lidt forskrækket at hun reagerer så voldsomt. Pt har jeg en kæmpe bule i højre side af hovedet, hvor hun i forgårs fik ramt mig under opsadling. Jeg tror det måske hænger lidt sammen med hendes brunst! Hun er jo ikke hele tiden i "dårligt" humør. Men måske mere sensitiv under brunst?? ellers er hun den der altid kommer først, og altid vender sig om og lige skal have et klap inden hun går ud på folden. Storebror skynder sig ud for at æde. Han er dog bossen her, hvor hun totalt overgiver sig. Jeg håber hun med tiden lægger det lidt fra sig, da jeg ikke kan se der er noget fysisk i vejen med hende. Tænkte en overgang om hun ser meget dårligt, men da det som sagt ikke er konstant, er jeg gået bort fra den tanke. Avler siger hun kun var en uge gammel, da hun første gang udviste sin surhed og vendte ørerne bagud. Hun er nok bare født sådan   og det er først nu hvor hun bliver brugt regelmæsseig, at det lægges mærke til. Mens hun gik som avlshoppe, var det hendes eneste job, og hun blev kun lejlighedsvis bundet op og ordnet. Jeg må nok bare være ekstremt opmærksom på hende fremover i stalden.
Lyder som min første hest  Der var også araber i min og de kan have tendens til at slå med hovedet, men det betyder ikke at det er sygdommen headshaking. Hun havde ikke lært alm omgang indtil hun var knap 2 år da jeg købte hende, grime på, løfte ben , stå bundet. Min gjorde det også, og især hvis hun ville "videre" fek.s når hun stod på staldgang og synes vi skulle videre i teksten. På fold hvis hun var utålmodig og ville ind. Ja, hun headbangede når hun var utålmodig, sådan læste jeg det. Jeg kan dog ikke udelukke at det var tillært, eller en overspringshandling. Hendes datter som jeg har, lærte det lidt af sin mor, men hun har aldrig gjordt det i så udpræget grad som sin mor gjorde. Hun gør det kun hvis hun feks tror jeg er på vej ud for at åbne for græsset, så kan hun godt kaste med hovedet. Så jeg hælder også til en teori om at hestene siger noget, når de bruger hovedkast, de kommunikerer jo ved kropssprog så det tænker jeg er fra araberens kropssprog måske. Vh Charlotte
Hej Charlotte Ja jeg hælder også til at det min hests måde at kommunikere på, dog lidt uheldigt til tider. Men hun er en utålmodig dame, og slår tit med hovedet når maden ikke kommer hurtigt nok. Det der bekymrer mig mest, er at hun udover at ramme mig, også tit får givet sig selv en på lampen, og kunne komme alvorligt til skade. Jeg gør selvfølgelig hvad jeg kan for at minimere alt for store bevægelser i omgangen med hende. Jeg har også hendes halvbror, samme mor men en fuldblods far. Han er meget rolig på stald, men til gengæld til tider en tikkende bombe at ride på. Intet kan hidse hoppen op under ridning, og da jeg bor i et ret befærdet område er det jo klart en fordel, når vi rider ud. Min hoppe har været i hænder fra føl af og lært at stå bundet m.m. Vidste jeg ikke bedre, kunne man godt forledes til at tro hun havde fået tæsk, sådan som hun nogen gange ter sig. Hun har heldigvis også sine gode perioder, og er en kærlig hest. Men det med årstiden også kan have en indflydelse mht pollen, vil jeg da lige se an. Hun har godt nok skruet op for volumen her i foråret.
en haflinger, der også smed med hovedet i stalden - dog sjældent under håndtering, hvor jeg lavede rolige bevægelser - mest når han selv stod i boksen (når man gik lidt for hurtigt forbi ham eller ved fodring f.eks., da vi havde "foderbord" i stalden, så hestene stak hoved og hals ud mellem tremmerne og åd fra staldgangen - så trak han sig meget hurtigt tilbage nogle gange). Han reagerede altså kraftigt på hurtige bevægelser, og han var født hos mig, så jeg ved med sikkerhed, at han ikke er blevet slået. Jeg fik det aldrig officielt undersøgt, men jeg er ret sikker på, at han havde dårligt syn. Og så var den lave belysning i stalden nok skyld i, at han reagerede så voldsomt. Han fik også sommetider smækket sit hoved så voldsomt ind i ting, at han rystede på det bagefter   Jeg kunne dog minimere de gange det skete ved altid at være rolig og velovervejet omkring ham - hvis jeg bare lod være med at skynde mig og ikke viftede med armene, så gik det fint  Jeg ved ikke, om det har nogen relevans for dig, men du kan jo tjekke, om hun kan se lige godt på begge øjne. Det er ret nemt, siden hestens øjne jo ikke "arbejder sammen", så hvis hun reagerer mindre på ting, der sker på den ene side af kroppen end den anden, så er der måske noget om det. Hvis hun slår med hovedet uden udefrakommende stimulering, så ville jeg også tilskrive det arabergenerne. Alle de arabere og araberkryds, jeg har set, slår også med hovedet, når de løber på folden f.eks. Op med halen og op med næsen 
Husk, at headshaking ikke er en sygdom som sådan, men et symptom. Det kan være symptom på rigtig mange forskellige ting, men det lyder nu ikke til, at det er det, din hoppe lider af.
tak for input. Jeg har testet min hoppe mht hendes syn, det fejler vist ikke noget. I øjeblikket er hun helt rolig, men for 1½ uge siden var den helt gal. Jeg tror jeg kan konkludere det skyldes hendes udtalte arabergen og hendes brunst. Jeg vil i hvertfald prøve at skrive datoerne ned fremover, for at se om der er en bestemt cyklus det optræder i. Headshaking tror jeg heller ikke det er. Som sagt er hun en rigtig hoppe med madonnanykker, og hun har før værer flokleder og har tillagt sig en vis atitude. Nu har hun kun mig at hundse rundt med   da hendes halvbror ikke finder sig i noget. Rart at høre andre har oplevet noget lignende uden at hesten var syg.
Prøv Stroppy mare kan fået i ureformeret og flydende, vi bruger det flydende da det kan gives direkte med sprøjte i munden. prøv for en periode på 2-3 måneder, for din hoppe kunne lyde som om hun er påvirket af sine hormoner.... Jeg har selv en hoppe som i perioder kan være voldsom i omgang, og hun er blevet MEGET bedre efter hun får det ? Min får det Idag 24/7 ?
Jeg søger en der kører ud og tilrider/rider der hvor hesten står så hun ikke skal flyttes!  Jeg har en super skøn hest som skal tilrides i løbet af sommeren... Hun skal bare kunne rides i skridt, trav og galop og så have pause over vinteren. Hun er vant til alt udstyr og har haft rytter på tre gange... Hun er meget nem og der er absolut ingen problemer med hende  Jeg overvejer lidt at finde en der kan tilride hende der hvor hun står nu. Men jeg vil være sikker på at den person der gør det ved hvad han/hun laver... Så jeg søger IKKE en "der vidst nok engang har redet en hest til"  Hun står nær Rask Mølle ved Horsens. Det SKAL være en dressur rytter  Hvem kan i anbefale?  :-)
Tak. Det vil jeg da prøve. Nu har jeg haft en del vallakker de senere år, og kendte ikke til produktet. Kan det afbøde diverse hovedskader både på mig og hoppen, er det værd at afprøve.
Hvis jeg laver strækøvelser ( de øvelser massøren gerne vil have der skal laves efter ridning = strække ud til beggesider, hvor den skal nå sit bagerste ribben og bøje ned mellem forbene), så er min hest meget stiv og kan ikke nå om til sit bagerste ribben til nogle af siderne og er også stiv i kroppen, når den skal strække sig nem mellem forbene.. Jeg har ikke haft nogen til at kigge på den endnu, idet jeg ikke helt ved om det skal være en massør eller en kiropraktor som skal kigge på dette
Jeg ville få fat i en god underviser. en kiropraktor kan gøre noget ved låsninger og spændinger, men kan ikke give din hest smidighed. Det kan kun rigtigt arbejde uanset om det er arbejde for hånd, i lange liner eller under rytter. men inden man går i gang med arbejdet kan det være en god ide at sikre sig, at der ikke er noget, der forhindrer hestens krop i at fungere rigtigt - der ville jeg vælge en kiropraktor. vh Line
Jeg ville helt klart få en fysioterapeut ud!   Så kan han/hun altid guide dig videre til, om det er en massør eller kiropraktor, som ville være bedre  Lyder som om, du også skal have kigget på en god underviser, der kan hjælpe, for meget af det kan man også afhjælpe ved ridning / holde ved lige ved ridning, såfremt du får hjulpet den lidt med noget fys også  Min gamle hest, der snart har været vist herinde mange gange, havde et bagben, der ikke virkede så godt pga. gammel seneskade. Jeg fik en fys/osteopat, (Dorte Ringer), til at pille ved ham. KÆMPE forskel. Han var læst i lænden og videre i kroppen, fordi han kompenserede for bagbenet. Her var der ikke noget at gøre, for man kan ikke ride "rigtigt" på en hest, der bare ikke kan bevæge sig rigtigt   Han skulle have hende ud et par gange over nogle måneder, og så bagefter kunne vi holde det nede med 2-3 gange om året. Han blev en helt anden hest, og fungerede meget bedre  Dog må jeg stadig sige, at den dag i dag, kan jeg mærke STOR forskel, når jeg rider en hest, der ikke havde de problemer. Man mærker det bare ikke, hvis man ikke har andet at ride på, og er blevet "vant" til det. Han bevægede sig anderledes og var skide svær at sidde stille på. Jeg kan sagtens sidde på andre heste både ungheste og voksne... men ham dér var sgu svær at sidde på, selvom han var så fin at ride til sidst  Så få noget hjælp, du vil opleve forskel på din hest og forskel i ridning   Jeg foreslår fys, da jeg har haft enorm succes med det 
Hej, Der kan være rigtig mange grunde til, at hestens krop bliver stiv. Du har nok allerede været omkring mange af tingene selv, men jeg laver lige en lille liste alligevel: - Sko og hove. Hvis hestens hovmekanisme eller hovstilling er bare en smule forkert eller ubalanceret, vil hele hestens krop blive påvirket. Få et par gode, kyndige øjne til at kigge på den del af din hest. Måske gør din smed et rigtig godt stykke arbejde, måske et knapt så godt stykke arbejde. Det er da i hvert fald en ret konkret ting, man kan ændre på, hvis det er nødvendigt. - Udstyr - sadel, hovedtøj, bid. Hvis en af delene generer hesten, kan det ligeledes have effekt i hele kroppen. En trykkende sadel kan f.eks. udløse seneskader på forbenene, hvis man er uheldig, og der er mange andre områder, hvor en problematisk sadel kan skade hesten. Hvis biddet generer, ikke passer o.s.v., kan hesten få spændinger i hele overlinien. Få nogen til at kigge det hele igennem med kritiske øjne. Læs "Bag om biddet". - Tænder og kæbeled. Hvis tænderne og tyggefunktionen ikke er optimal, giver det spændinger i hele overlinien. Hvis kæbeleddet er ude af balance p.g.a. problemer med tænder, mister hesten rent faktisk en stor del af sin balanceevne, hvilket igen går ind og påvirker hele kroppen. Sørg for, at den person, der ordner tænder på din hest, er veluddannet og grundig! Få selv lov til kigge ind og evt. at stikke hånden helt ind i munden og op til de bageste kindtænder, så du kan mærke evt. spidser og kroge. - En påbegyndende skade et sted i kroppen kan være umulig at opdage, men det kan gøre, at hesten ikke bruger sig rigtigt og dermed også får spændinger. En dygtig dyrlæge kan sikkert sige, om det er tilfældet. Jeg vil anbefale dig at finde en dyrlæge, der også kan kiropraktik, hvis det skønnes, at det er nødvendigt. - Hvis hesten har været redet i anspændt form i lang tid, vil det tage lang tid at ændre på dens opfattelse af at blive redet. God undervisning, en langsigtet træningsplan, tålmodighed og blidhed er nøgleordene. - Når hesten er så stiv som du nævner, kommer den sikkert ikke ud af det lige med det samme. For at løsne hestens spændinger og undgå at den får skader af at fortsætte i samme spor, kan du bruge forskellige behandlingsmåder. Jeg anbefaler Equine Touch, kaldet ET. Det er blidt og det løsner bindevævet på en helt unik måde. Det, i kombination med blide strækøvelser, kan sikkert hjælpe din hest på rette vej, hvis du får fjernet de årsager, der kan være til spændingerne i din hests krop. God arbejdslyst! MVH Jette
Jeg har kig på et Kieffer Arlene II springsadel, men har svært ved at finde oplysninger fra producenten om sadlen. Er der nogen der har erfaring med den? Hvad er forskellen på model 1 og 2? Er det en meget gammel model? - Kan simpelthen ikke finde den som ny sadel..
Jeg har tidligere søgt info om Kieffer sadler og ligesom dig måtte jeg konstatere at det var vanskeligt og nærmest umuligt at finde ordentlig information på nettet. Meget mærkeligt. Tine fra Noble Ride har et godt kendskab til Kieffer sadlerne, deres opbygning og forskelligheder, så hende kunne du evt. prøve at ringe til. mvh. Susanne
Tusind tak for svar. Ja må sige det bestemt ikke er nemt. Jeg endte med at tage chancen og købe sadlen, og har bestemt ikke fortrudt. Den ligger godt på min hest og så er den kanon at sidde i. Blød i sædet og en dejlig opbygning. Meget mere mig end Kieffer Donau, som jeg ellers også har haft til en tidl hest.
Hej alle sammen! Har hørt at I skulle være mere civiliserede herinde end tøserne på Hestegalleri, så derfor vælger jeg at spørge jer i stedet for. Synes altid det bliver noget mudderkastning når... nej, det er ligemeget, for her er mit spørgsmål. Jeg er begyndt at starte lidt forfra med min lidt varme/nervøse hoppe. Der hvor jeg er startet er ved det med at holde hovedet lavt. Pt. skridter og traver hun fint rundt i støvsugerholdning (dog ikke hele tiden, hun tager også hovedet op en del gange, så vi er endnu ikke "i mål"). Det har vi øvet fordi, at jeg har fået at vide/læst mig til, at det er nemmere at få hesten til at løbe hovedet end at sænke det - så derfor tænkte jeg, at vi lige så godt kunne starte lavt. Men er det den "rigtige" måde at gøre det på? Hvad vil I foreslå for at få hesten til at sænke hovedet og bruge ryggen, som ikke indvolverer pillen/nykken eller anden bevægelse i tøjlerne på den måde, for det er ikke den vej jeg ønsker at gå. - Men hvordan arbejder man med det på den mest hensigtsmessige måde? - Hvordan går man fra støvsugerholdning til bringehøjde? - Hvordan overfører man at hesten skal gå med hovedet lavt fra longe til med rytter på? - Hvordan får man hesten til at "blive nede" i støvsugerholdning? Handler det bare om rigeligt med ros på de rigtige tidspunkter eller er der noget andet man skal være opmærksom på? Kort info om Aida: - Hun er 15 år gammel. - Hun er Dansk Varmblod. - Hun har altid været brugt som springhest, men bruges nu mere til dressur og skovturer. - Hun er lidt for fed. - Hun har tendens til stjernekiggeri. Al hjælp modtages med kyshånd! På forhånd tak, Hippie & Hypse.
Når man skal træne noget med sin hest, skal man ikke bare vide hvordan, men mest af alt hvorfor. Så jeg ville starte med at spørge: hvorfor skal din hest gå i " støvsugerholdning"? Jeg kan starte med at fortælle hvad jeg selv bruger den lave holdning til. for det første: at hesten bare luller rundt med mulen i knæhøje og for slappe tøjler, gør intet i forhold til at bruge ryggen eller retsten af kroppen korrekt. Når jeg rider min hest lang og dyb, er det ofte en del af opvarmningen og efterfølgende udstrækning. På unge heste bruger jeg den lave holdning til at få hesten til dels at slappe af ( fordi de slapper beviseligt mere af når de sænker hovedet) at få ryggen strukket, at få hesten til af sig selv at lægge sig ud til biddet og suge tillidsfuldt på tøjlen ( så jeg har tøjlekontakt, men sidder ikke og "nøkker" i tøjlen, stabil hånd er vigtig). Jeg har ikke en bestemt dybde som ideal- næsen skal ikke ned i sandet, men jeg skal kunne mærke i tøjlen at hesten strækker sig frem og jeg skal kunne mærke i hals og ryg at der kommer længe og løft på. MEN- jeg har sjældent hestens hoved helt nede ved knæende- den skal arbejde afslappet, men dynamisk frem. Dette afhænger også af om jeg står med en hest med lav ryg, stram lænd eller andre udfordringer. Hvordan jeg rent praktisk gør: hvis hesten er tryg ved tøjlen og rytteren, er det sjældent et problem at få hesten til villigt at lægge sig ud og til. Det er blot et spøgsmål om at forlænge tøjlerne og lade hesten af sig selv søge frem og ned. Da det er en lettere måde for hesten at bevæge sig, gør de det gerne. MEN står jeg med en hest som er utryg i sin mund, som går imod tøjlen eller ikke reagere korekt frem, bruger jeg først en rum tid på at gøre den tryg ved min hånd og altid ALTID reagere frem mod biddet og holde sig " foran schenklen" når jeg presser til den. Longearbejde kan være nødvendigt, hvis en hest vender helt forkert og er meget utryg ved rytteren. Så den måde jeg for hesten til at "blive nede" på, er simpelthen ved at sikre mig at hesten er tryg og stabil i hånden og reagere frem. Så skulle den gerne reagere ved at lægge sig frem og ned ved en forlænget tøjle og godt afskub. Ønsker jeg at hæve holdningen, ja så korter jeg tøjlerne og forøger afskubbet- it is that simple. Du skriver at din hest er gammel springhest med tendens til stjernekiggeri. Sådan en hest kan godt være svær at få til at lægge sig korrekt til og måske tilmed have rygproblemer. Så der ville jeg nok starte med at longere i en de gauge ( dims som ikke er en indspændig, men et mekanisk system som lader hesten bruge sig egen hals som vægtlod. Slapper hesten af, sænker halsen og strækker ud, løsnes presset) det er en af de blideste former for indspænding. Og så kommer det laaaaange seje træk: din hest skal være så tryg ved din hånd, at når du har stabil tøjlekontakt og beder den gå frem i mod biddet ( enten i en anholdning eller samling) skal den ikke spænde imod og stikke hovedet op. Og der er kun en vej: gentagelse, gentagelse og så lidt mere gentagelse. Hver gang hesten reagere korret, belønner du ( dvs sidder helt stille og indvirker ikke yderligere), gør den det forkert, gentager du beskeden igen...og igen og igen, indtil den er der. Aldrig tvinge, aldrig blive hidsig og aldrig gøre noget uden at vide hvorfor man gør det. Så du skal ikke tvinge hestens hoved ned, blot fordi den skal gå på en bestem måde- du skal tænke, at du ved at kunne ride hesten dyb og lang, hjælper den til at slappe af, kontrollerer at din afskub-til-hånd odre er i skabet og det er med det formål du gør det. håber det er en forklaring.
Hej, Støvsugerholdning i bevægelse har i mine øjne 1 formål: At lære hesten at slappe af og løse op i rygmuskulaturen (plus alt det andet der er forbundet dermed). Det er for mig ikke en arbejdsholdning eller noget, jeg bevidst tilstræber, idet faren for forpartsbelastning er alt for høj. Jeg tilstræber en "ned og frem" holdning med nakken cirka 10 cm under mankehøjde (og altid næsen foran lod). Det kan godt variere lidt, men det vigtigste er at få stabilitet og så megen bæring, at forpartsbelastningen bringes ned på et niveau, hesten fungerer med. For at gøre din hest stabil i en frem- og nedadsøgende holdning gælder det om at finde det helt rigtige tempo. Mange gange går det for stærkt, så hesten løber fra sin bæring. Prøv at sænke tempoet lidt og se, om det hjælper. Hvis din hest allerede tuller rundt i "yoga-tempo" (fedt udtryk jeg lige har lært), så kan det være du skal have en anelse mere tempo på. Alle heste fungerer jo forskelligt. Stabilitet afhænger også af, om hesten synes den kan holde balancen. Hvis holdningen bliver for lav, mærker hesten jo, at den er ved at tippe over og have hele belastningen på forparten. Det er sikkert ikke rart og kan bidrage til, at den går ustabilt. Prøv at vænne den til en knapt så dyb hovedposition og se, om det også kan hjælpe den. Du kan med små løft i longen (løft din egen hånd op i skulderhøjde) påvirke den til at løfte hovedet lidt. Og så naturligvis standse med påvirkningerne, så snart hesten er på vej den rigtige vej. Langsomt kan du sætte kravene op, indtil den er i stand til at bære sig i en bedre balance. Desuden skal du være opmærksom på hestens balance på volten i det hele taget - om den runder sig og sporer korrekt (udvendig baghov præcist i samme spor-retning som udvendig forhov - jeg siger bevidst ikke i samme spor, da man kan tro, at det kun er korrekt, hvis hesten træder i sit eget spor, men det afhænger jo af hestens elasticitet). Og så et lille OBS fra mig: Min dame har normalt gået rigtig fint i longe (rygsving, passende hovedhøjde, balance og det hele), men hun begyndte pludselig at elske støvsugerholdning, samtidig med, at hun begyndte at spore forkert. Det viste sig, at hendes bækken var blevet skævt ved en udskridning på folden, så hun aflastede sin bagpart ved at sætte hovedet helt ned og bære sig på forbenene. Husk altid at være obs på ændringer - de kan være i den rigtige regning, men de kan også være i den forkerte, uden at man umiddelbart kan se, at der er et problem. Hvis du forstår, hvad jeg mener   . God arbejdslyst! MVH Jette
Hvorfor mener du at din hest har brug for at gå i støvsugerholdning? For at gå lidt tilbage til frem og ned (og hermed støvsugerholdningens) oprindelse så udspringer den af "bow and string" teorien, som kort sagt går ud på at hesten flekser ryggen ved at spænde mavemusklerne. Når man kigger på hvor massive rygmuskulaturen er og hvor tynd bugmuskulaturen er så giver "Bow and string" teorien ingen mening. Det vil svare til at du skulle kunne løfte dine skuldre ved at suge maven ind. Den test man laver med hovrenseren under hestens mave er kun en refleks, hesten arbejder ikke på samme måde i bevægelse. Derudover er støvsuger holdning ekstremt forpartsbelastende for hesten, og holdningen får hesten til at stive sig i lænden. Heste der har problemer i lænden vil somme tider søge en lav hovedholdning for at skabe stabilitet i lænden. F.eks. ved fusionerede facetled eller lign. Når forparten belastes vil hele hestens bevægelsesmønster ændre sig og på sigt disponere hesten for skader i led og sener. Og så kan det godt være at nogen vil sige at hesten kun skal gå der til den får opbygget muskler nok. Men spørgsmålet er jo hvordan den skal opbygge muskler til at bære sig selv med i en holdning hvor den netop ikke bærer sig selv? Forbenene er designet til at skubbe hestens krop opad og fungerer som en slags fjedre, og bagbenene er designet til at decelerere hestens krop og skabe afskub som rejser gennem ryggen og via forbenene igen bliver omdannet til fjeder effekt og bæring. Hoved og hals er med til at trække brystkassen op, men vil have den modsatte effekt hvis de holde lavt. Balancekontrol og bæring er et sammenspil mellem disse kræfter, og dybt afhængig af hestens rygfunktion, men det fungerer ikke hvis hovedet hænger nede på jorden. Op med hovedet i normal holdning, og begynd at uddanne dens rygmuskulatur til at konverterer bagbenenes afskub til mere fjeder effekt og opadgående skub, så får du balancekontrol og bæring, hvilket er nøgleordene i en sund rygfunktion.
: Der burde ikke være nogen skævheder eller ømheder i min hest. Det var vi "fået ordnet". : Det er netop det. Jeg skal have min hest til at gå afslappet, fordi hun har en tendens til at jappe af sted. Desuden tænkte jeg, at man kunne "slå to fluer med et smæk" og altså "skabe" en mere afslappet hest samtidig med, at hun lærte at bære sig selv på en mere hensigtsmæssig måde end at glo stjerner  : Nu har jeg faktisk kun trænet støvsugerholdning én gang, men man skal jo også starte et sted ikke? Desuden vil jeg hellere have, at hun har hovedet dernede end at hun kigger stjerner. Især fordi hun har en tendens til netop at kigge stjerner og blive stresset under træningen. Derfor tænker jeg, at det er bedre at gå stille og roligt frem, og derved starte med støvsugerholdningen og så arbejde mig op imod en afslappet hest med hovedet i bringehøjde. Som sagt skal man jo starte et sted 
Jeg synes, det giver rigtig god mening med noget støvsugning/lang og dyb ridning. Du beskriver, at din hest er varm/nervøs. En rolig hest sænker hovedet og halsen - bare se dem, når de står op og sover. Hoved og hals er på højde med eller lavere end manken. Selve positionen gør, at de afstresser - modsat når de løfter hals og hoved og kigger årvågent omkring efter den næste sabeltiger. Sænket hoved og hals betyder, at der ingen fare er på færde. Ved at lære din hest at gå dernede - ikke for evigt, men når du placerer den der - så fremmer du altså afslappethed under ridningen. Og det kan du bruge positivt, hvis den eksempelvis får øje på noget farligt. Ved at få den til at sænke hoved og hals fremmer du både fysisk og mental afstresning. Du har formentlig også læst om det nyere norske studie ( ), der viser, at heste redet lange og dybe har en mere "positiv mental sindstilstand", er mere afslappede og er mere modtagelige overfor rytterens input og læring. Personligt rider jeg gerne min hest lang og dyb i opvarmningen og samler den så mere op efterfølgende. Jeg er i øvrigt ikke enig i, at hesten ikke bærer sig selv, når man rider den lang og dyb. Man skal jo ikke bare lalle rundt for lange tøjler, der skal være et aktivt stræk og aktivitet bagfra. Du kan både ride hesten lang og dyb og lære den at positionere sig sådan fra jorden af. Der er en video her af, hvordan du kan få hesten til at strække sig frem og ned under ridning:  Jeg vil også klart anbefale dig et kursus med Will Rogers, som jævnligt er i Danmark. Han er utrolig dygtig til at give dig et simpelt indblik i, hvordan hesten tænker - og hvordan du kan få den til at tænke og reagere anderledes.
Man kan ikke sammenligne en sovende hests hovedholdning med en arbejdende hest... Der er jo ingen muskler der slapper af under arbejde, men der kan være forskelle i muskeltoningen. Hippie, ja man skal starte et sted, men hvorfor starte et sted hvor hesten fra dag 1 er i ubalance og disponeres for skader? Jeg starter alle urutinerede eller unge heste i naturlig holdning og arbejder derfra. Jeg vil gerne have en hest der først og fremmest arbejder i ligevægt og balance. Ang lav hovedholdning og afslappethed så var der en undersøgelser for en del år siden i forbindelse med Ankys ridning som pegede på at grunden til at heste var så medgørlig når man sænkede halsen på dem var at de underkastede sig - styr halsen og styr hesten. Personligt bryder jeg mig bare ikke om at træne mine heste via underkastelse.
Hvor placerer hesten hoved og hals, når den bliver forskrækket og spænder? Og hvor har den hoved og hals, når den trasker roligt afsted?  Og har du læst det nye studie, jeg har linket til? Man kan i øvrigt ikke sammenligne Ankys rollkur med støvsugning og hævde, at begge er træning gennem underkastelse og tvang.
Der er ingen tvivl om at hesten belaster sine forben unødigt ved at løbe rundt med hovedet i jorden. Når jeg rider "frem og ned" er det kortvarigt og for mig blot en metode til at kontrolere at hesten søger korret frem og mod hånden i alle positioner. Det er dog også en god metode til at få en meget anspændt og varm hest til at falde lidt ned- sådan en har jeg nemlig haft i mange år. Min træner sagde altid, at man skulle prøve at få hesten til at gøre det modsatte af hvad der faldt den lettes- har man en hest som løfter hovedet, spænder op og sænker ryggen, giver det faktisk god mening at være i stand til at kunne placere den dybt. Man siger at " the fear goes into the legs" altså at når hesten forskrækkes, er dens reaktion at løfte hovedet og spæne afsted. At kunne sænke hovedet og få hesten ned i tempo er en måde at lægge dæmper på den adfærd. og så synes jeg altså der er langt til underkastelse, roll-kur og andre bizare løsninger.
Jeg tænker lidt, at du kunne arbejde meget med bomme, både fra jorden og når du ridder. Den er nødt til at se hvor den sætter fødderne og den slag bruge hovedet for at løse en opgave. Bomme kan jo være meget andet end 'bare' at traske lige over en række.
De kan sammenlignes på den måde at ingen af de to holdninger er naturlige og "påduttes" hesten af rytteren. Støvsugerholdning er ligeså skadelig som rollkur hvis man ser på biomekanikken.
Jeg håber de fleste ryttere vælger at opvarme deres heste. Når man opvarmer en hest får hesten her lov til at blive varm i musklerne, den får lov til at strække sig og den får lov til at gå afslappet. Dette sker inden opsamlingen hvor man begynder at kræve spændstighed og begynder at arbejde hesten til at skulle ind og bruge de muskler vi nu har fået varme og afspændte. Ved at ride frem og ned i opvarmningen sker det overstående. Man får derfor en hest som er klar til at blive forlangt noget af efter opvarmningsperioden. At ride frem og ned er helst noget der skal ske i bringehøjde eller lidt under (også an på hestens bygning) Nogle heste vil stå lidt højere i nakken når de går frem og ned og nogle længere nede. Er hesten meget højstillet bygget vil den går "frem og ned" med en lidt højere frem-og-ned-halsholdning og det er også okay. Imens man rider hesten frem og ned er det vigtigt ikke at ride for hurtigt. Rider man for hurtigt vil hestens tyngdepunkt falde frem og hesten vil gå på forparten. Man skal derfor sørge for, at hesten forbliver i ligevægt imens den går frem og ned. Dette kan gøre at man derfor - i sær i starten - skal bremse tempoet godt ned. Det er dog stadig vigtigt at hesten får lov til at gå med dens naturlige fremadsøgning bagfra og frem til hånden så hesten fortsat er med over ryggen og får trådt korrekt indunder sig. En hest som ikke er vant til at blive redet frem og ned vil miste balancen indtil den lære at bevare sin krop i ligevægt imens. Dette sker gradvist og når hesten har fundet sin balance og ligevægt kan man begynde at ride bagparten mere indunder hesten. Støvsugerholdning som man kalder det - altså en hest som strækker næsen så langt ned i jorden for løse tøjler den har lyst til - er ikke helt ønskværdigt. Det kan dog være rigtig godt til en hest som har været redet meget bag lod tidligere eller en hest som tidligere ikke har brugt sig korrekt i sin krop. Derfor kan man starte med at hesten får tillid til bid og hånd igen ved at lade den gå med halsen hvor den vil, uden at skulle forhindre den på tøjlen. Men støvsugerholdning er ikke noget man tilstræber som sådan. Frem og ned holdningen er noget man i stedet skal stræbe efter at træne da hesten skal bevare kontakten på biddet - tillidsfuldt og fremme - imens den går frem og ned.   Men støvsugerholdning kan altså være et værktøj - i starten - til at komme dertil indtil hesten ikke krøller bag biddet mere og har lært det er rart at strække sin krop. Der er derfor rigtig mange måder at lære hesten, at strække sig korrekt frem til biddet og arbejde korrekt i kroppen. Det er dog vigtigt at hesten har en forståelse af hvad biddet betyder. At det betyder ro, afslappethed og at suge korrekt frem og ud til hånden - vel og mærke bagfra og frem. Frem og ned - aktiv bagfra og frem til biddet Også til stævner opvarmer jeg på denne måde Her i en højere halsholdning i opvarmningen - men stadig med det korrekt stræk frem og ud til hånden. Her i konkurrenceholdning - hest sat bagtil - hesten bliver stående oppe i nakken når der løsnes kontakt på biddet Og igen her - konkurrenceholdning Så det handler om at få trænet hesten korrek til at vide hvad biddet betyder, lære hesten at strække sig korrekt frem og suge ud til biddet - fra bagparten og frem. Det handler derfor om at rytteren viser hesten præcist hvordan hesten skal arbejde i kroppen. Jeg bruger derfor kun støvsugerholdning - at hesten får lov til at strække sig for helt løse tøjler - hvis det er en hest som tidligere har været bange for sin mund, går voldsomt meget bag lod og ikke ved hvad biddet betyder. Så jeg vil anbefale dig at få dig en underviser som kan hjælpe dig 
Du viser jo så heldigvis ikke støvsugerholdning på nogen af dine billeder. Men derudover så strækker hesten ikke i overlinien, musklerne modarbejder tyngdekraftens træk i hestens hoved og hals, men de har dårlige arbejdsbetingelser idet hoved og hals sænkes og nuchal ligamentet overtager halsmusklernes arbejde. Min tidligere dyrlæge havde sågar oplevet en hest hvis longissimus var sprunget pga. overbelastning ved støvsugerridning, han sagde at det ikke var unormalt at se den slags skader ved overdrevent sænkning af hoved og hals. Hesten på det første billede, som går frem og ned, har øget vægt på forparten og prøv at lægge mærke til hvordan højre forben kommer længere ind under kroppen før det slipper jorden og hvordan bagbenet er lige ved at clashe ind i det. Hvis hovedet kom længere ned ville bagbenet skulle springe svævefasen helt over og sætte hoven i jorden alt for tidligt for ikke at ramme forhoven. Det ville bevirke en udafdrejning i hofteleddet som kan skabe meget ravage i åde hofte, knæ og haseled. Hestens bevægelsesmønster bliver altså påvriket til den dårlige side, foruden den øgede vægt på forbenene, som er dem der er mindst egnet til det. Derudover sænker hesten tydeligt ryggen på billedet, ja næsten dem alle. Forbenet skal forblive under forparten for at støtte hesten bedst muligt, og det vil sige at det aldrig må komme længere tilbage end rytterens sæde (fordybningen lige bag manken hvis uden sadel). Hvis man trækker en linje fra midten af sædet og ned til jorden vil forbenet komme bag den linje. Det er rigtigt at hesten gerne må "forlænge" overlinien fremefter, men for at skabe mere fleksion i længderetningen skal næsen være let foran eller i , og hals og hoved skal holdes i komfortzonen hvor de øvre halsmuskler stadig er mest aktive i arbejdet med at bære hoved og hals. Hvis nuchal ligamentet begynder at overtage så hænger hoved og hals så at sige bare ud fra kroppen som en vægtstang, og de hiver brystslyngen med sig nedad.
Jeg er ikke enig i dine observertioner. På billede et træder hun korrekt ind under sig op til forhovens spor og ikke længere. Hun er taktfast og har en flot totaktet bevægelse. Var hun på forparten i dette moment ville begge bagben havde sluppet jorden. Selvfølgelig skal man være opmærksom på at hesten ikke bare hjuler afsted når man rider den frem og ned. Men frem og ned er sundt for hesten hvis det gøres korrekt og andet kan vi ikke blive enige om. Min hest har kissing spine 3 steder i ryggen. Uden frem og ned ridningen ville hun aldrig være der hvor hun er i dag. Hun går S dressur nu. Så noget rigtigt må vi have gjort med alt min frem og ned ridning - og også altid opvarmes hun sådan. Min kiropraktor siger hun aldrig har set en flottere og stærkere ryg på en ks hest.
Derudover vil jeg da rigtig gerne se nogle billeder hvorpå du mener hesten går korrekt frem og ned.
Jeg er desværre ikke ret vild med moderne dressur og den måde der dømmes på. Mange topryttere rider på heste der er ekstremt dysfunktionelle, og de bliver belønnet for det i showringen. Mht. KS hvad hjælper frem og ned så når det har en pris i form af andre problemer? Jeg har også haft en KS hest, og den blev trods frem og ned træning aldrig funktionel, men da jeg begyndte at træne efter Science of Motions principper blev han velfungerende. Han skulle have været aflivet da jeg på det tidspunkt ikke ville ofre en operation til 30.000 eller mere med kun 60% chance for at han blev ok igen. Ang. at bagbenet træder op i forhovens spor, så er det ikke en indikation på et sundt bevægelsesmønster, hvilket jeg forklarede i forrige indlæg. At gå på forparten betyder at vægten hovedsagligt belaster forbenene på hesten og trækker man en streg fra sædeknuderne til mulen vipper hesten fremad. Derudover afslører bevægelsesmønstret som sagt, en forpartsbelastning. Jeg kan ikke vise dig billeder af korrekt frem og ned, for jeg rider slet ikke frem og ned på mine heste af den årsag at jeg gerne vil bevare dem sunde. Desuden har jeg en vallak jeg tidligere red frem og ned på træning på, som siger klart fra hvis nogen forsøger dette med ham. Han blev nemlig halt af den udafgående rotation af hofteleddet og var ved at udvikle sliggigt i bagbenene. Rides han i frem og ned får han smerter igen og bliver meget stram i hoften, rides han efter biomekaniske principper er der ingen problemer. Vi behøver ikke være enige, og jeg er fint klar over at du vil fortsætte som hidtil - ligesom jeg vil. Dette var udelukkende for at forklare.
Hvis hesten bliver halt og siger fra ved frem og ned så er det fordi du ikke kan finde ud af at ride det korrekt. Ja undskyld jeg siger det. Men at skrive sådan noget pjat - at frem og ned er usundt for hesten, når det tydeligt fremgår fra dyrlæger bl.a at det er sundt for hesten, hvis det vel og mærke gøres i fx opvarmning (kortere perioder, fx 10 min inden samling) og afstrækning af hesten efter samling. Samt rider det korrekt så man får hesten til at gå i korrekt ligevægt. Jeg er stadig uenig med dig, min hest går i flot og fin balance når hun går frem og ned. Hun er fantastisk fin over ryggen trods sin KS og fungerer med det. Det siger vel egentlig lidt sig selv. Det styrker hendes ryg at gå frem og ned og løsner musklerne op inden samling. Derudover hjælper det med at skille torntappene ad. En hest som er redet op i nakken kan også gå forkert og belaste sig sig og gå på forparten. Lige så meget som en frem og ned hest kan.   Det er helt an på hvordan man rider.
Udover det, man kan ikke bede hesten om at sætte sig konstant bagtil. Det vil gøre ondt på hesten til sidst - ligesom hos dig selv. Hesten skal opbygges til at gå korrekt sat bagtil og dette sker gennem opbyggende arbejde. I starten vil ALLE heste være på forparten - om man vil være ved det eller ej. Selv dine heste 
Som sagt må du gerne være uenig, jeg står ved det jeg har skrevet uanset   Og at jeg ikke kunne finde ud af at ride frem og ned korrekt, vil min tidligere fysioterapeut samt underviser nok være uenig med dig i, men fred være med det, det må du gerne tro. Min vallak er dsværre langt fra det eneste eksempel jeg har set. Jeg har ikke skrevet noget sted at hesten skal sætte sig kontstant bagtil, men der er stadig stor forskel på at være på forparten og være i ligevægt.
Måske kan du bruge nogle af mine erfaringer til noget - her er de i hvert fald: Jeg er glad for at varme op i rigtig lang og dyb holdning - gerne med mulen næsten i sandet, men kun hvis hesten vil blive i langsomt jogge-tempo. De dage, hvor han stresser over omgivelserne vil han typisk øge tempoet og så ryger han på forparten. Det er meget let at mærke på min hest, fordi han tager blødt med i ryggen, når han er i balance, men støder mig ud af sadlen, når han ryger på forparten. Hvis det sker laver jeg overgang til skridt og varmer kun op med løs tøjle i meget korte intervaller (5-10 trav-trin) og tager derefter kontakt med tøjlen for at kunne regulere tempoet. Desuden har jeg lært hesten, at når jeg tager begge hænder ud til siden må han tage al den tøjle han vil og strække sig helt ned, hvis det er det, han ønsker. Han har altid gerne ville strække sig enormt langt ned, når han er ved at blive træt, men ved at indlære et signal, der giver ham lov, har jeg fået lidt lettere ved at udsætte hans stræk lidt, så han ikke bare tager selv, når han bliver træt.  Når jeg kan mærke, at nu vil han godt have pause og strække sig, beder jeg ham lige om at gå i hvert fald en halv volte mere - hvorefter jeg giver signalet og han får lov at strække sig. Held og lykke med at bruge 'frem og ned' i din ridning.
Hej Jeg har det store problem at min hest smider skulderen i højre volte, det påvirker så også at hun ikke springer an i rigtig galop. Det er rigtig træls. Hun er ellers rigtig fin, den skuldre driller bare på højre volte. Jeg har hørt at man skal have fat i udvendige tøjle og støtte med den eller sådan noget, kan ikke helt huske det. Nogle der har nogle gode forslag til at hjælpe mig? 
Det kommer lidt an på, hvad den gør. Smider skulderen, skriver du. Er det indvendige skulder/ind i volten, eller er det udvendige skulder/ud af volten? Hilsen Sif
Det er udvendige skulder 
Hvis hesten skyder udvendige skulder, har du ikke redet den frem til udvendige tøjle. Det gør du ved hjælpe af den indvendige schenkel, som ligger fremme ved eller lige bag gjorden. Den indvendige schenkel er også den, hesten skal bøjes om. Når hesten rides ud til den udvendige tøjle, skal den søge frem til den, og du skal kunne "mærke hesten" i tøjlen. Når du har hesten lagt ud til den udvendige, skal der blot en lille halv parade i tøjlen til at få skulderen ind på plads. Hilsen Sif
Hej har en pony der havde det som ung. Han fik ringsko på en periode, men husker ikke helt hvor længe. Så gik det i sig selv med tiden hvor han voksede færdig og måske også efterhånden som han blev styrket. Mener de siger det som regel går væk. Men snak evt med din dyrlæge og smed inden du bestemmer dig. Min har ingen gener i dag. Held og lykke
Nu har jeg kendt et par heste med det, det afhænger meget i hvor voldsom grad at den har det.  Kender en hest der havde det i meget stor grad for den skulle have bagsko på med kiler, og der døjede den stadig meget med at låse i bagknæene.  Jeg kender også en unghest der voksede fra det, med træning og tid. Den kunne nøjes med bagsko på, meget foldtid og en stor boks og nu et år efter er der intet at se.  Tag en snak med dyrlægen, der er en ret simpel operation, men kender ikke succesraten.
Den går fint når den er igang, men ved stop låser den især i det ene, men også i det andet igår. Den er heller ikke glad ved hovløft bagtil. Den er 4 og kan måske rette sig med træning - spørgsmålet er bare om man vil / tør købe sådan en
Bagsko og kiler - det hjalp min hest 
Min datters sportspony lider også af det, 10 år gammel. Da det var akut kort tid efter vi fik ham, fik han heartbarsko på, og det var som en magisk løsning. Dem gik han med 2 skoperioder, mens vi trænede, og siden har han igen gået barfod. Det vigtigste, efter min personlige erfaring, er, hvilke foldforhold du kan tilbyde hesten. Heste med knæproblemer har brug for at bevæge sig mange timer i døgnet, og gerne på en kuperet fold. Det er svært at træne det nok, hvis hesten står på små frimærkefolde i mudder 4 timer om dagen. I vores tilfælde kom det netop, fordi ponyen blev opstaldet på et ridecenter med dårligere foldforhold, end han var vant til. Det er jo klart, at hvis man går fra 8 timer fold med kammerater, til 2 timer alenefold i mudder, så skal det gå galt, hvis hesten har problemer med knæene. Derudover er det de klassiske strækøvelser, bomtræning, gymnastikspring og bakketræning, som er vigtige. Hvis du fx kun vil ride dressur på bane, så er det nok ikke nogen god ide at købe en hest med knæskalslåsning, men hvis du skal bruge hesten alsidigt, så er det knap så stor en udfordring 
Vi fik opereret en pony for ca 3 år siden. Et ukompliceret ingreb og pony fungerer 100 % den dag idag.
Har ikke de bedste erfaringer med knæskalslåsninger ... Så nej turde ikk købe en med disse problemer. Det kræver meget træning, vi har været igennem hele møllen med træning, kiropraktor, sko/beskæring og også en mindre operation. Vi opgav projektet   . Men omvendt kan man jo også høre, at andre har succes med det.Det kommer nok an på hvor stort problemet er og hvor længe de har gået med det. Og hvad den skal bruges til..
til at lære den hest jeg rider, at blive vasket. Hun er en hoppe på næsten 5 år, der er bange for vandslangen, og også våde svampe. Hun skulle jo gerne kunne blive vasket til stævner, eller bare efter behov, men jeg kommer sku ikke rigtig igang;) ikke ligefrem noget at være stolt af, men der er så meget andet at træne med der bare er sjovere:) jeg har planlagt at det skal være med klikker og langsom tilvænning, så det er ikke fordi jeg ikke ved hvordan. Er der noget i bare ikke får trænet?
Hej Katrine Nu er jeg jo den heldige ejer af hendes ½ bror. Han kan heller ikke lide vandet, men jeg vasker ham alligevel efter hård træning eller bare en svedig tur i skoven. Han går lidt frem og tilbage i tovene, men så længe de ikke er i panik vasker jeg bare videre  Så snart han er vasket får han en godbid og jeg er igen den bedste i verdenen   Du skal bare vaske, hun skal nok elske dig igen når du er færdig  hilsen Helen
sidst jeg prøvede, så det er ikke en løsning;)
Min den sorte kan ikke lide vandpytten - han bliver helt panisk, hvis jeg forsøger. Og han så sød og nem med alt andet, at han får lov til at gå udenom. ( og så rider vi ikke udendørs i regnvejr ) mvh Charlotte
Nu ved jeg erfaringsmæssigt, at det at træne ting jeg egentligt ikke selv anser for nødvendigt, er dødfødt. Så sådanne ting som vask er ikke øverst på træningsskemaet. Jeg har aldrig haft en hest jeg ikke har kunnet træne til det, men aldrig før der opstod en reel nødvendighed. Så har jeg ikke motivationen til at træne noget, så lader jeg være 
Træn kun ting der giver mening for DIG. Hesten overlever nok ikke at blive vaskt - sveden kan børstes af når det er tørt  Jeg ville nok starte med at den finder sig i en helt tør/meget hårdt opvredet svamp. så kan du måske udvidde derfra 
Hej Min er heller ikke begejstret for lyden af en saks omkring ører og nakke... Får det bare heller aldrig trænet Blev dog nødt til at træne klipning med maskine, da han er begyndt at få irriteret hud/hudproblemer når han får for tæt pels under maven om vinteren. Vand/vask er dog rimeligt praktisk at kunne - hvis den kommer til skade og får et sår, så er det jo ofte en nødvendighed at kunne komme til at vaske uden det store bøvl. Da min hest lige havde 2 hovbylder i rap i efteråret var jeg også glad for at han var "spandetrænet" det gjorde det altså noget nemmere at jeg bare kunne stille ham med benet i en spand med sæbevand  beklager den elendige billedkvalitet hilsen Anne
den med vandpytter er vist meget typisk, det er jo ikke til at se om den sluger hele heste! Vi går også bare udenom, men hun plejer dog godt at kunne træde i kanten:) uuh godt hun overhovedet ikke sætter pels, kunne forestille mig en klipper ville være dødbringende! Kunne godt være jeg skulle tage en tør svamp og starte med det, især på benene:)
hej jeg er lidt i tvivl, må man godt ride på en lille pony 90-100 cm altså hvor man bare rider en lille tur på 10-15min eller skal den være Højer? jeg er 1,61 høj og vejer ca 50-55 kg?
Du er for tung, men også for høj.
Hej, Nej, jeg synes heller ikke, at du bør ride på ponien. Så er det bedre at træne den i lange liner (det kan være smaddersjovt, så prøv at finde nogen, der kan lære dig det), få den kørt til eller lave noget helt andet (f.eks. agility). Hvis du selv løbetræner, så tag ponien med  MVH Jette
Hej. Nej, det er ikke nogen god idé.  Jeg er selv samme højde og drøjde som dig og jeg passede i 4 år en pony på 95 cm. To gange blev fristelsen for stor og jeg satte jeg mig for sjov op på ryggen af ham og det var ubehageligt for os begge. Han blev sur, det gjorde vel ondt og det undrede ham voldsomt, og jeg følte samtidig, at jeg begik et overgreb på min elskede lille Pingu. Jeg følte mig alt, alt for stor!  Der er alt muligt andet sjovt at lave med sådan nogle små størrelser!  Da jeg sidst red på sådan en lille pony gik jeg i 7. eller 8. klasse og var kun omkring 150 cm og vejede også væsentligt mindre. Alligevel, hvis jeg kunne gå tilbage i tiden, havde jeg bestemt ikke redet sådan rundt på lille Ludo. Vist kunne han da umiddelbart holde til det, vi red da mange lange ture... men han var også altid en bidsk lille en, bed og lagde ører. Hvem ved, hvor ondt det har gjort på ham.   Det er godt, du spørger herinde, inden du bare sætter dig op!   Heidi
Vi kan ikke på den anden side af skærmen vurdere om den har plads til det ene eller andet bid. Jeg vil dog sige at hvis ikke den har plads til en eller anden udgave af myler, så kommer du nok ikke til at ride med bid overhovedet. Hvis den har så store hingstetænder at du kan se dem og de i øvrigt generer, så ville jeg helt sikkert få dem trukket ud. Hvis det er hjørnetænderne du forveksler med hingstetænder, så bør dit bid ikke ligge så langt nede i munden at det kan ramme dem. Jeg er jo ikke specielt pjattet med tungefrihed til ungheste, ikke at Mb04 er så grelt, men jeg ville vælge noget med mindre tungefrihed. Både bombers og Karlslund har i øvrigt lavet lidt tilsvarende bid. Karlslund også i titanium hvis man skulle få den slags lyster. Jeg ville helt sikkert starte den ud med et tyndere muffebid eller loose ring. Draumur forhandler bombers, de laver 10mm muffebid.
Hej, Nogle heste har så korte mundvige, at jeg gerne vil tro, at mange lidt tykkere bid kommer for tæt på hingste-/hjørnetænderne. Derfor vil jeg mene, at et relativt tyndt og ikke alt for bevægeligt bid kunne være en ide, som du også selv er inde på. Baucher-ophænget lyder også fornuftigt. Dog tror jeg, som ovenfor nævnt, at du skal passe på med for avanceret et bid. Hvis du har mulighed for at låne/leje et bid til afprøvning, vil det klart være det bedste. Der er forretninger, der fører flere modeller og låner ud for et beskedent beløb. På den måde kan du sikre dig, at din hest trives med biddet, før du køber. OBS: Pas godt på, at biddet passer i bredden til hestemunden! Hvis det er for bredt, er det ikke stabilt, og hvis det er for smalt, generer det hestens kinder og risikerer at trykke kinderne ind mod kindtænderne. Lån evt. en Bit-Fit til at måle med. Held og lykke med bid-projektet! MVH Jette
Hej Jeg har en meget hidsig men følsom pony, jeg rider i øjeblikket med fullcheek bid, da jeg læste at det var et meget blødt bid og ligger roligt og stabilt i munden på hesten. har også hørt at det er specielt godt til ungheste  link til billede: Mvh. Malou og Memory
Hej Jeg er lidt i tvivl om hvor langt et distanceløb for begyndere er? Rider heste og ponyer sammen? Mvh. Malou og Memory
arrangøren bestemmer selv længderne- ofte er der fra 5-10 km og opefter og ja alle starter mod alle uanset alder og stangmål på hesten. er hestens grundform i orden kan enhver hest gennemføre 15-25 km uden problemer Karina
Hej Okay, blev lige i tvivl. Min pony har astma, men jeg vil prøve at træne hende op til det. Mvh. Malou og Memory
For at gøre en MEGET lang historie så kort som muligt, så har jeg en hoppe der bliver 5 år i maj, som har været igennem en lang udredning. Først troede vi den var hvinsk (tråden kan læses på røgt og pleje), men nu har vi efter mange yderligere undersøgelser fundet et traume på tilhæftningerne til de bagerste ribben. Altså de "skåle" som ribbenene hæfter i v. overlinien. Her ses noget "uldent" på røntgen og scanning, noget øget knogle/arvæv af en art. Skaden er overvejende sandsynligt sket allerede dengang jeg skulle have hende hjem fra avler for halvandet år siden, hvor hun meget voldsomt smutter ud under bagbommen i traileren og forsøger at rejse sig op under den, så hun slår ryggen. Hun er dog efterfølgende tilredet (af mig selv) og det er gået overvejende smertefrit, hun har faktisk været forholdsvis nem at tilride trods hun er en mentalt meget stærk og selvstændig hoppe. Oktober 2015 får hun borrelia, bliver meget syg og behandles for dette, hun sættes igang igen i december 2015 uden nævneværdige problemer udover lidt psykisk reaktion. I januar begynder vi første gang at kigge mod hvinskhed, da hun periodevis (10-14 dage) bliver MEGET dårligt, ja ligefrem uridelig med modvillighed for schenklen og hvis hun presses går hun lodret i vejret. Så går det over igen og hun er helt uproblematisk at ride i alle discipliner et par uger, hvorefter hun pludselig bliver dårlig igen. Marts havde hun en dårlig periode på 10 dage, hvorefter hun i et par uger er super god igen. Nu er vi i april, og nu har hun så været uridelig i et par uger med samme symptomer som i januar og marts. Dyrlægerne mener at leddet har stivgjort sig, så hun ikke kan "flexe" ordenligt i det stykke af lænden og derfor bliver generet når hun skal bøje sig, f.eks. på volte. Dette på trods af at hoppen periodevis fungerer helt normalt og kan gå helt reelle volter af forskellig størrelse og bøjningsgrad, og andre øvelser uden ballade og iøvrigt er sindssygt smidig og korrekt stillet fortil. Hun har dog svært ved galop under rytter og bliver meget voldsom hvis man stiller krav til hende her, kan dog sagtens galopere rimelig fint rundt til springtræning med parten... Jeg er meget i tvivl om vi arbejder hen mod det rigtige og at det er det reelle problem med tanke på at hun periodevis er helt normal. Pt. er hun på smertestillende i 14 dage, hvor hun skal longeres 7 dage og derefter rides 7 dage. Tanken er at det smertestillende skal give ro og løsne op i leddet, og jeg skal så samtidig arbejde med smidigheden og at hun skal bøje sig til indvendige så hun lærer at bruge leddet. Som supplement får hun massage/kraniosakralterapi og laser. Jeg longerer hende nu i dobbeltliner med bøjning til indvendige og støtte på udvendige, dette gør hun fint, men man kan godt se at hun har svært ved at bøje sig ærligt rundt, selv på smertestillende. Hun begynder ret kort efter vi går igang, at skære tænder på bidet, hvilket også er forholdsvis nyt. Men hun er villig nok sådan set og virker ikke smerteplaget, nærmere bare at hun syntes det er svært. I weekenden skal vi forsøge at ride på smertestillende, og her kunne jeg godt tænke mig nogle ideer til smidighedsøvelser som gør at hun skal bruge lændestykket, uden at det stiller alt for høje krav til hende, da jeg forventer nogle voldsomme reaktioner fra hende lige til at starte med. Desuden er jeg meget i tvivl om hvor meget af det her problem, der egentlig ligger psykisk hos hesten. Den er i perioder MEGET hoppet og vil gerne selv sætte dagsordenen, den er svær at korrigere og når den ikke lige gider mere, så er den meget svær at sætte sig igennem overfor. Den smider gerne for/bagben efter en, eller går helt i drama-mode med stejleri og buk. Får den en idé, f.eks at den ikke gider gå til ridning mere, så stiller den sig på midten og nægter at gå frem- stejler -meget højt- hvis man sætter sig igennem overfor den, eller hun begynder at sparke/bukke. Dette trods at der tages meget hensyn til hende med korte rideture i ridehus (maks 30 min. arbejde), hun springer, løsspringer, går ture, rides udendørs med konditionstræning- ja you name it. Hun laver ALT afvekslende arbejde for at den netop ikke skal syntes dressur/ridehus/ridning er træls med tanke på den psyke hun har. I andre periode er der INTET med hende, der er hun næsten kedelig og hun kan rides fuldstændig uden problemer  Nogen der vil bidrage med tanker/idéer her?
Uden at være super klog på ovenstående problem, er min første tanke at bomtræning kunne være en god ting til din hest for at smidiggøre og styrke hende i overlinjen.   Derudover er der jo også den fordel at hestens balance bliver trænet med bomtræning.  Læs evt. denne nyhed her fra HN.  Jeg har ihvertfald fået et ganske fint resultat efter jeg har indført bomtræning jævnligt med min hest. Her var udfordringen så, at han var rædselsslagen for bomme, men da han først fangede idéen, har det været et fedt hjælpemiddel til at styrke hans balance og bevidsthed om sin egen krop.     Min kære hest har så også nogle muskeltrykninger på bagparten, også kaldet "Profetens Tommelfinger". Som regel er der arvæv under disse, men om det påvirker hestens bevægelse er der blandede meninger om. Min hestemassør/kiropraktor/ fysioterapeut (Barry Wayne Ackerman) mener dog i min hests tilfælde, at disse trykninger udløser muskelspændinger. Min hest har altid været meget touchy omkring bagparte, men efter en behandling af Wayne i januar og optimeret bomtræning, har jeg nu en hest med større skridtlængde i traven, bedre balance og knapt så overfølsom på bagparten.   Dernæst har jeg altid fået at vide at en god skridttur i et godt tempo og for lange tøjler, er noget af det bedste til at afspænde hesten.  Mht. bomtræning så både longerer, løslongerer, rider og går jeg selv med over bomme fra jorden, for at variere det så meget som muligt. Der er næsten ingen grænser for hvad man kan lave af bomøvelser - det er kun fantasien, der sætter grænser.  Jeg håber du måske kan bruge mine erfaringer til noget, og ellers ser du bare bort fra min indlæg.  Al mulig held og lykke med din hest. 
Tænker det vil være en super ide for hende i kapsun fra jorden at arbejde hende i rundinger, korrekte bøjninger, versader igennem kroppen så man kan vise hende, at hun skal bevare ryggen oppe imens og det er rart at runde sig korrekt og slippe spændingen som det lyder til hun får når du forlanger noget. Fra ryggen kan du overveje at arbejde hende frem og ned og runde hende i lette, forskellige grader på volte. Slippe så snart du får korrekt reaktion. En god ide er slangegange over midten hvor der stilles og rundes i buerne rundt.
Jeg har fulgt din tråd, da jeg selv er hoppe ejer og kun har haft hopper med alle de glæder og sorger der følger med. Og jeg er efterhånden kommet til den konklusion, at en ridehest kan have et knap så perfekt eksteriør, men psyken skal være i orden. Og her mener jeg, at hestn skal kunne håndetere, eller lære at håndtere ubehag. Det gør jo lidt ondt når man strækker ud og spænder muskler - det gør det også på i fitnesscenteret og det skal man kunne arbejde med. Du har gjort alt- mere end alt for din hest... Jeg hæfter mig ved, at den er så svingende: nogle gange er pres noget den kan leve med det ( f.esk til springning) andre gange vil den slet ikke. Hvad er dyrlægens holdning? er hesten i konstante smerter eller gør det "bare" ondt, år det stive område skal løsnes? og kan det det? Jeg synes godt nok at din tålmodighed er lang, men så uregelmæssig som hesten er-og har været længe- under pres, bliver det godt nok svært at komme nogle vegne. Skal hesten blive en god ridehest, skal den lære at leve med forbigående ubehag- og det kommer ikke til at gå stille af sig. Dette kan jeg sige, da jeg selv har været den glade ejer af en stejlehoppe, med et noget spændende sind. Det kostede blod, sved og tårer i årevis, men hesten blev super! Den er ikke født med fantstiske gangarter eller et pragtfuldt eksteriør, men da den lærte at vende sit hysteri til fremaddrift, så var der ikke den ting, vi ikke kunne. og her er det du skal spørge dig selv- har du evnen, modet og viljen til at gå ind og tage kampen med sådan en hoppepsyke? For man skal være SÅ konsekvent og målrettet, at det kan virke som om det hårde arbejde lige er begyndt.
Har du haft en hestefys ude til hende? Det tror jeg, at jeg ville prøve. Måske kan det løsne hende lidt op, evt. med laser og/eller akupunkturbehandling. Og så kan du også få nogle øvelser at arbejde videre med.
Tusind tak for jeres svar, inputs og idéer  Josephine: Bomtræning er allerede indført og det fungerer ret fint- hun vil dog gerne snyde udenom når hun syntes det er lidt svært, men hun syntes også det er sjovt  Sandra: Hun skal helt sikkert lære at runde sig korrekt igennem kroppen, da hun jo snyder/kompenserer rimelig meget lige nu. Hun trækker bla. ret skævt især til venstre, selvom skaden sidder til højre. Hun skyder kæben ud på venstre volte for at slippe for at runde korrekt oppe ved nakken, hvor hun på højre side nærmest er over-smidig. Har prøvet at longere med dobbeltliner hvilket hun er ret fin til, men så snart hun syntes det bliver lidt svært (galop f.eks) eller kedeligt, har hun fundet ud af at hun kan vende sig rundt og stille fronten mod mig, for så kan jeg jo ikke styre hende  Så jeg skal finde en anden metode hvor jeg har mulighed for at stille hende indad i volten uden at fiksere hende. Hvis hun løs-longeres stiller hun sig konsekvent udaf volten i galop, hvilket hun IKKE må ifølge min dyrlæge. Leonidas: Som sædvanligt rammer du hovedet på sømmet  Du beskriver så mange af de tanker jeg har omkring hende og hendes sind. Det er bare SÅ svært for mig at slippe tanken om, at hun godt kan fungere en skønne dag, fordi hun periodevis er SÅ god som hun er. Dyrlægernes holdning lige nu er, at hun skal trappes ud af smertestillende, mens vi fortsat rider hende, og så se hvad der sker. Lige pt. er hun på fuld dosis, og vi har redet hende 3 gange, longeret og gået ture de andre dage. Hun går fint frem, er mega glad, frisk og fræk, og har ikke den der dårlige "jeg vil ikke" adfærd. Hun hverken stejler, truer med det eller tøver med at gå frem. Hun får frisk fremad og i alle tre gangarter. Nu skal hun sættes ned til halv dosis i weekenden og 14 dage frem, hvor vi fortsætter som nu. Bliver hun dårlig igen når hun stopper smertestillende, er sidste mulighed at ligge en blokade ned i leddet. Fungerer det heller ikke, har dyrlægerne dømt gameover- så bliver hun aldrig god   Så jeg har besluttet at klø på og give hende en reel chance de næste par mdr, for at udtømme alle muligheder. Hun bliver trods alt kun 5 år her i maj, jeg syntes det er sådan en skam hvis hun ikke får chancen, når jeg har postet så mange penge og tid i det allerede :/
...kan dette fif hjælpe dig lidt mht at stille hende til indvendig... Hvis du sætter longen fast i gjorden og kører den igennem bidringen (indefra og ud), så er det tit nemmere at stille uden at de "vender røven ud" - især hvis du kan administrere at have en støttende longe i udv. side også. Det kræver lidt gefühl - men det tænker jeg nu nok du er "quinde" for  (Inden der er nogen der lyncher mig for forslaget som ganske rigtigt smager lidt af glidetøjle, så er vi vel enige om at alternativet er at hesten skal aflives... så lidt ubehag i en periode kommer den nok over   ) I øvrigt SUPERSTOR ros til dig for at du bliver ved med at opdatere!!!  Pøj pøj med det! Trine (Faxa)
Der er en anden faktor du bør regne med: erindret smerte. Dyrlæger og menneskelæger såmænd også har lagt mærke til at hvis patienter går længe med en ubehandlet smerte, kan kroppen så at sige lagre den information. Så selvom hesten er helt ok fysisk set, kan dens krop huske smerten og den vil fortætte med at halde selv om den teknisk set er i orden. Hvis di hest fungerer så meget bedre på smertestilledne, ville jeg overveje at træne den en lang periode på en mild smertestillende som " devils claw/venustorn", så at hesten dels holder op med at forbinde træning med smerte og for at få den " erindrede smerte" ud af systemet. Hjælpetøjler kan her rent faktisk være en hjælpetøjle og ikkke et tvangsmiddel, til at få en skæv hest ind i facon igen. Eftersom du har hjælp af en dygtig træner, synes jeg bestemt det er værd at prøve.
Trine: Tak for roserne   Jeg fortsætter med at opdatere da jeg fornemmer at der er en vis interesse i at følge med, især fordi hoppen jo først var "hvinsk" og nu slet ikke er det alligevel. Og måske også fordi det giver mig lidt afløb for mine frustrationer, at få skrevet det hele ned et sted. Jeg er desværre sådan en type, der går ALT for langt, når der er noget galt med mine heste, istedet for at kaste håndklædet. Jeg undersøger alting på kryds og tværs og giver ikke op- men jeg må indrømme, at denne her hest har sat et stort spørgsmålstegn ved mit fortsatte virke i hesteverdenenen. Lige nu er der INGEN fornøjelser ved det, det er rent arbejde og energi jeg ligger i det at have hest og jeg har ikke længere økonomien til det. Hver en krone skal vendes, og jeg er desuden på SU med hest i København. Regningen fra sidste dyrlægebesøg lød på 18.300,- og det slog mig helt ud af kurs. Lige pt. longerer jeg med indspændingstøjler sat lavt i gjorden og så med longelinen hægtet på longegjorden og gennem bidringen, så jeg kan styre bøjningen lidt bedre. Dette fungerer hun klart bedst med da hun ikke kan "snyde" eller tage tøjlerne med indspændinger. Har prøvet alle former for longeringsremedier efterhånden, og dette har været det der har været bedst  Leonidas: Ja, det er der nemlig. Og denne her hest er SÅ sensitiv og glemmer ikke så nemt, den aflæser en på 0,5 og udnytter hver en usikkerhed der er i én. Har ikke hørt om devils claw/venustorn før, kan du sige mere om det? Det kunne jo godt være en mulighed. Jeps, jeg tror bestemt også der må noget hjælpetøjle indover, for hun har fået en rigtig dum vane med at rive tøjlerne ud af hænderne på en, især i galop fordi hun syntes det er svært. Det giver forudindtagede problemer allerede inden vi sætter i galop, da jeg ved det sker og derfor allerede fra start er varsom og strammer op. Seneste nyt er at hun hoster helt sindssygt når pulsen går op. Hun har været ret forkølet sidst i april og nu er det gået over til hoste, og især med det her vejr hvor der er støvet overalt, kan vi slet ikke være ovre på ridebanerne   Hun er på halv dosis smertestillende nu og går fortsat fint fremad i longe og under rytter. Jeg har jo haft kontakt med en alternativ dyrlæge dengang hun havde hvinskhedsdiagnosen. Hun har siden fulgt lidt med på sidelinien via. mail, og har grundet hele sagens absurde forløb og det faktum at jeg er på grådens (og falittens..) rend, tilbudt at komme ud og behandle hende uden beregning 3 gange. Det er simpelthen så sejt! Så hende skal jeg nok fortælle mere om, når hun har været ude ved os 
dewils claw eller venustorn som planten hedder på dansk, spaltes i hestens fordøjelse til det virksome stof der er i panodiler- det er kort og godt en mild smertestillende med anti-inflamatoriske effekter. det så virksomt, at det er på dopinglisten... men det er også uden kendte bivirkninger og da det din hest lider af, tager lang tid at kurere, hvor den ikke kan gå rundt på metacam og lignende, så er det et forsøg værd
Jeg har ikke kendskab til skaden din hoppe har, men har haft en hoppe som minder meget om det sind du beskriver. Jeg fik hende undersøgt på kryds og tværs af kiro, fys, dyrlæge m.m. Både hvinskhed, røntgen, sadelmager, you name it. Og brugte masser af penge på hende. Jeg er imponeret af din udholdenhed. Jeg sagde stop, lige før jeg overvejede at køre den på heste hospital for fuld udredning. Både af økonomi og ikke mindst pga. Hendes tvivlsomme sind, som gjorde at hun var farlig at håndtere for andre. Måske havde de fundet noget ved en fuld udredning, måske ikke. Hun var skøn at ride på de dage hun fungerede. Den hårdeste beslutning jeg har taget, men ikke mindst den rigtige. stort virtuelt kram til dig. Det er synd hvis det tager heste interessen fra dig.
Leonidas, det må bestemt afprøves eller undersøges nærmere! Tak for tippet  Rytter1986: Tak for din besked- ja, jeg syntes også det er hårdt og der er ikke rigtig noget der fungerer lige pt. Syntes bare alting går op i problemer og planlægning og det er virkelig ikke det, der var meningen med at have en hest   Seneste nye er- som prikken over i'et, at jeg er blevet opsagt fra stalden og skal fraflytte senest pr. 1/7. Så nu skal jeg oveni det hele også lige ud og finde et nyt sted, til en sensitiv hoppe der aldrig har stået andre stedet end hvor hun er født, og så der hvor hun står nu imens jeg har haft hende. Så det er bare komplet op af bakke, der sker intet godt og jeg overvejer endnu engang, om jeg skal sælge til avl eller aflive, simpelthen på grund af den uoverskuelige situation det er at skulle finde et nyt sted i København til hende.
Lyder som min historie med min hoppe, som jeg sagde farvel til i mandags. Hold op hvor jeg tudede!   Vi har i det 1 1/2 år jeg nåede at have hende været på 3 forskellige klinikker, røngten på kryds og tværs, kiropraktor, equiterapeut, massør, diverse urter og stretching og sadelmager etc. Hun blev ikke bedre, og havde en bevægelses forstyrrelse som de fleste trænere mente skulle "trænes væk", som især viste sig i galoppen (svært at holde galoppen på venster volte i longen, men gik i kryds galop og lignende). Hun var i perioder FANTASTISK, og den bedste hest jeg har siddet på, en rigtig stjerne, mens visse gange kunne hun blive totalt ukontaktbar og bukke, hvilket hun ikke stoppede med til rytteren lå på jorden. Meget nervøs og "kiggede" meget, og ved det mindste lille var det afregning ved kasse 1. Efter en non-stop kamp siden jeg fik hende med dyrlæger og genoptræning efter genoptræning, sagde vi nu stop i samråd med dyrlægen, da hun havde diagnosen KS, sammenvoksning i halsen og problem i facetleddet, som højest sandsynligt er blevet udløst at trauma for et fald hun lavede på asfalt ved handelsundersøgelsen af hende da jeg købte hende og senest faldt hun på is i januar på vej fra ridebanen, påtrods af hun havde brodder. (hun blev bange og hoppede op i luften, men faldt ned på sin ryg). Efter den ulykke blev hun aldrig sig selv igen, og begyndte at bukke og stejle hver gang hun skulle gå i form, på trods af vi prøvede siden januar til nu. Så tilslut så var det nok, og dyrlægen sagde hun aldrig blev ridehest igen, og samtidigt ikke en hest med psyke til at være "sygehest", gik mildest talt bananas når hun skulle gå på sygefold....  Så nu når jeg læser jeres historie, så håber jeg virkelig det løser sig for jer. For det er godt nok hårdt når man står med en konstant syg/skadet hest! 
LT: Det lyder ikke sjovt! "Heldigvis" lyder det som om vores hopper har fejlet både vidt forskellige ting og også haft vidt forskellige adfærdsmønstre. Min sætter f.eks ikke afsted i en serie af bukspring indtil man ryger af, eller spooker over småting. Hun er generelt iskold overfor materielle ting. Det eneste hun er lidt vågen overfor er fremmede heste, hvilket giver fin mening da hun de første 3,5 år af sit liv aldrig har mødt fremmede heste. Og hun har kun tabt mig én enkelt gang, trods jeg selv har tilredet hende. Så hun er ikke voldsom på den måde og jeg er også hurtig til at afkode hende, så jeg stopper før det bliver voldsomt, hvis jeg kan mærke det er smerte-betinget adfærd hun har. Pt. går det OK med hende, har redet minimalt og istedet fokuseret på longering med indspændinger, gå/skridtture i skoven og afvekslende arbejde. Når jeg har redet har der ikke været problemer med hende   Nu har hun lige haft luftvejsinfektion som hun har været behandlet for, så vi har generelt stået lidt stille de seneste 14 dage. - Typisk, når man er midt i et genoptræningsforløb 
helt som vores HOPPE efter samme hingst. Hun var aldrig bange for noget, men forlangte man det mindste som hun ikke var med på blev hun mere og mere voldsom. Hun bukkede og stejlede og kunne på nogle dage være fuldstænding ustyrlig. Andre dage var hun fantastisk, og hun var på disse dage næsten startklar i MB. Hun havde placering i LA4, trods det at hun ikke gik mange stævner, for det er svært når man ikke ved om det er en god eller dårlig dag på forhånd. Vi prøvede alt, kiropraktor, kranio sekral, fys, massage mv. men til sidst gav vi op, min datter turde ikke ride på hende mere. Vi satte hende til salg, hvor ALT blev skrevet ned. Der kom en del og prøvede hende, og de fik alle lige en opvisning i buk og stejl. Alligevel var der en del der gerne ville købe hende. Vi afslog nogle stykker, bl.a en 13 årig pige der skulle have sin første hest, det mente vi ikke lige var det rette match. Vi fandt en sød pige som vidste hvad hun gik ind til, og vigtigst hun havde ingen ambitioner om stævner, så hesten skulle presses ud i noget. Hun har nu haft hesten et halvt år, og lyder som om hun er glad for hende, men mønsteret er det samme, nogle dage en stjerne, andre dage gider hun slet intet og bliver virkelig sur hvis man presser på, så står den på skridttur eller en trækketur. Jeg er sikker på at meget af det ligger i psyken, både faderen og dennes afkom er kendt for at være mere end almindelig svære at have med at gøre, selv for professionelle. Jeg håber for dig og din smukke hest at I finder en løsning som er holdbar for alle parter
Hej, Det er en sur situation du er kommet i. Jeg vil blot bidrage med et par ting, som måske kan hjælpe dig. Som Leonidas nævner ovenfor, har muskelvævet en slags hukommelse for smerte. Dette kan med lidt held gen-programmeres til neutral, så spændinger slippes og musklerne kan bruges rigtigt igen. En behandlingsform, der er yderst velegnet til dette er Equine Touch. Visse af procedurerne i Equine Touch går direkte ind og løsner de små muskler mellem ribbenene og de store muskler ovenfor ribbenene. Hvis disse er spændte, bliver vejrtrækningen overfladisk, hvilket giver en spændt krop (det kender vi fra os selv, hvis vi trækker vejret overfladisk - prøv selv forskellen). Samtidig er hesten nødt til at rotere brystkassen udad ved sidebøjning, da der i sagens natur ikke er ret megen plads mellem ribbenene til at tillade en direkte længdebøjning af brystkassen. Hvis der stadig sidder smerte, spændinger eller erindring om smerte i vævet, vil den pågældende side være hæmmet og ikke kunne strække sig. Igen er Equine Touch inde og påvirke hele området og kan sammen med strækøvelser give øget mobilitet til området. Ja, det endte med én lang reklame for Equine Touch, men det er altså også bare genialt  Så hvis du har mulighed for at booke nogle behandlinger, så synes jeg du skulle prøve det! MVH Jette
Polkamor: Jeg har efterhånden også fået afklaret med mig selv, at meget af adfærden ligger i psyken. Jeg kender egentlig ikke farens sind eller noget om den som sådan, men moren var noget udfordrende som ung, det ved jeg. Så hvis begge forældre har noget med psyken, så  Det er fuldstændigt det samme som det du beskriver, der er med min. Den ene dag er den startklar til stævner og den næste dag kan man overhovedet ikke få noget fornuftigt ud af hende, og stiller man krav hun ikke vil og "glemmer" at gå på kompromis, så bliver hun helt hysterisk. Siden sidst, er vi flyttet stald. Det tog hun som forventet ikke særlig pænt de første par dage, fuldstændig hysterisk. Men nu virker det som om at hun faktisk er blevet meget glad for at være der og er faldet til ro   Hun går på døgnfold og det trives hun rigtig godt med, hun har aldrig været ret vildt med at være i boks. Jeg rider fortsat ikke specielt meget, og helst kun hvis jeg skal ride undervisning, for så har jeg øjne med fra jorden af. Men når jeg rider, er hun faktisk sindssygt god og positiv! Også selvom det er flere dage siden jeg sidst har redet. Så det er meget positivt. Hun virker heller ikke til at have ondt, og er dejligt fremadgående. Hun får devils claw forebyggende i foderet, for at holde eventuelle små irritationer/smerter væk for en periode, så hun får noget ro. Desuden har hun fået 3 x akupunktur og det syntes jeg egentlig har virket ret godt også- hun er ikke kilden mere og er mindre øm i lænden. Men jeg er træt. Helt vildt. Jeg syntes jeg prøver og gør ALT, og alligevel ved jeg ALDRIG, hvad for et humør jeg kommer ud til. Og min økonomi er maks presset, fordi der hele tiden kommer noget nyt op, jeg må prøve med hende så alle muligheder udtømmes. Jeg har også haft en healer ude og "snakke" med hende i denne her uge. Det var faktisk meget spændende, selvom jeg er totalt skeptisk over for den slags. Det kan man læse mere om på siden på facebook, for det bliver meget langt hvis jeg skal gengive det herinde. Men jeg fik lidt mere indblik i hendes sind, syntes jeg. Jeg har ALDRIG mødt en hest, der kunne udtrykke sig så kraftigt, hvis der er noget hun ikke vil. F.eks. har jeg søgt efter en ny part, der bare skulle hygge-ride nogle skovture med hende et par gange om ugen. Det ved jeg ikke om overhovedet er realistisk længere. Jeg fandt en rigtig sej kvinde på 38 år, som har den autoritet jeg mente var nødvendig. Det gik HELT galt. Som i fuldstændig. Jeg var sammen med parten derude 4 gange, inden jeg sendte hende afsted alene, så jeg kunne fornemme om det kunne være et match. Da hun så skulle have hende alene, gik det helt bananas, begge gange hun skulle ride. 1. gang havde de været på en super skovtur en lille time og var 200 meter hjemmefra - så gik hun fuldstændig i baglås af ukendte årsager og løb faktisk fra parten og hjem  Anden gang (igår), startede Teaser allerede med at være fuldstændig vanvittig så snart hun satte foden i bøjlen. Hendes opførsel var langt værre end jeg nogensinde har oplevet, selv når hun har været værst. Teaser havde ét formål- det var at parten skulle af igen. Hun bukkede, stejlede, kastede sig frem og tilbage, hvinede, slog ud osv. Så voldsomt at forbipasserende blev og holdt øje   . Så parten sprang klart nok fra, efter turen igår, hvor de næsten ikke engang nåede ud fra matriklen, før hun måtte vende om igen, fordi det var alt for farligt. Hun har ALDRIG opført sig sådan overfor mig før. Aldrig. Idag skulle jeg så selv ride UV og skulle samme vej som de gik igår, så jeg trak hende derhen, da jeg var lidt betænkelig efter rapporten om opførslen igår. Der var det tydeligt at der var sket en masse på strækningen igår med parten, for hun var noget oppe og køre, og slappede først af da vi kom ind på den sti, hvor de IKKE nåede hen igår. Men da jeg så kom derhen og skulle ride, var der INTET. Hun var virkelig god, og glad. Og hjemad var der heller ingenting. Så skal jeg bare konkludere at hun er ekstremt selektiv med sine ryttere, og dette er hendes måde at fortælle om der er et match eller ej? 
Jeg er af den opfattelse, at noget af det, der gør forskellen imellem heste, (for os 2-benede), er at nogen heste lagrer deres informationer i store basispuljer, og derfor overfører læringer i store kasser. Et menneske er et menneske, møder man 2-3 stykker der opfører sig rimeligt ens, så putter man det i den store "menneskekasse" og så opfører den sig ens overfor alle. Det samme gælder ryttere, der er en kæmpe "rytterkasse", så alt ryger derned, intet at tage stilling til, kørende ting ryger i "biler" og så fremdeles. Disse heste er nemme, forholdsvis sikre og lærenemme, hvis man bare er rimeligt sikker og opfører sig forventeligt. Der skal ekstremt meget til for at de oplever noget, de ikke kan rubrikicere, grundet kassernes størrelse. Og så er der de heste, der har en million små kasser. Først en til hvert menneske de møder. Så er der en til hver rytter, der så også er underopdelt i flere små kasser, her putter man ting som sted, sadel, vindretning, andre heste osv. Biler skal listes efter farve, størrelse og lyd. Så skal alting matches med sindsstemning, når man er stresset skifter ting farve, så skal der omrokeres på kasserne. Så det er noget af en videregående uddannelse disse heste skal igennem, til gengæld så ender de med at være absurd dygtige til at forholde sig til verden og dens omskiftelser, modsat dem med de store kasser, hvis deres verden bryder sammen, så bryder de virkeligt sammen. Så her kommer en mor-kommentar, (lige så velkommen som en far-vits), 1 1/2 år er ingenting for en hest som din, slet ikke med den alvorlige skade i startede med, og det sygdomsforløb i har været igennem. Jeg har arbejdet med nogle af hendes gemyt, der har været gode fornuftige ridedyr som 5 års, men der taler vi om hopper, der har været i træning, (ikke ridning), siden de var 2, med diverse dyrskuer, landsskuer, kåringer, deltagelse i alt, hvad man kan komme på, og ofte med en 8 benet edderkop hængende over hovedet på en. Den "værste" men også den allerbedste nogensinde, tog det 5 gange skue, før den var tryg nok til at præsentere sin galop løs og derved indbringe sin fortjente medalje, under rytter tog det 2 år mere, før den var tryg og mentalt nok klar, til at fremvise sin kapacitet igen. Så et meget velment råd, indstil din tidshorisont på noget længere end en måned, eller et år. Du har en hest, der stoler på dig, og viser det, hvis du frigør dig fra tankerne om det du ikke har, og fokuserer på det du har, gør du dig selv en kæmpetjeneste.
hej hvordan kan jeg hjælpe min hest med at træne sin balance op? Fortæl gerne hvad i gjorde/gør for at hjælpe jeres heste med balancen
Jeg har haft meget held med at genoptræne balancen via. longering et par gange om ugen, og ikke længere end 15-20 minutter af gangen så hun ikke blev for træt. Min hoppe har haft meget svært ved galop. Sprang fint an under rytter, for derefter lige efter anspring at FLÅ tøjlen ud af hånden, løbe meget stærkt ud af langsiderne, stille sig udaf og hvis man forsøgte at guide hende, fik man endnu en tur med at flå tøjlen ud af hånden. Insisterede man på at hjælpe hende med at stille sig korrekt ind fremfor ud, stoppede hun helt op og teede sig. Det er individuelt, hvilken form for indspænding der fungerer godt- for min har det virket bedst med klassiske indspændinger, placeret lavt så de indbød til lav placering af hovedet. Og selvfølgelig så løse, at de giver efter og ikke strammer når hun går korrekt fortil. Longerer jeg uden indspændinger, kigger hun udad i volterne for at holde balancen, og så bliver balancen jo ikke bedre, da hun skal lære at blive i rammen og stille sig lidt ind, og at man altså godt kan holde balancen på den måde  Hun har haft borrelia, så det har også noget at sige omkring hendes mønster mht. balance og hvordan hun håndterer den selvstændigt, hvis hun ikke får noget støtte. Men det er blevet MEGET bedre efter bare få ganges intensiv galoptræning med indspændinger, og longen kørt gennem bidet og fæstnet i gjorden, så man også den vej kunne stille hende ind i volten, samtidig med den udvendige indspænding holder hende inde i rammen. Hun er blevet meget mere selvsikker, har ikke flået tøjlen ud af hånden på mig under ridning, siden vi begyndte at longere og har generelt et meget mere medgørligt tempo som man efterhånden kan regulere  Jeg bruger desuden bomtræning i travarbejdet, 3 bomme med 1.10-1.20 afstand mellem hinanden. I galoparbejdet ligger jeg sommetider en enkelt bom ind på volten, for så skal hun enten afkorte eller springe større for ikke at skvatte i den, så det aktiverer også rigtig godt mht. temporegulering 
Vi arbejder fra jorden med straightness training, kombineret med bomarbejde. Det kan virkelig mærkes på den store hest nu, som så (typisk) står med en skade hvor det er tvivlsomt om han bliver ridehest. Men her gik han fra at falde ind i ventre volte, til at jeg fik ham rettet op så han istedet pænt rundede sig for sædet 
Volter er fantastiske   På min gamle hest, øvede vi 10-15 meter volter. 2-3 på hver langside og så både i trav og gallop. Røvkedeligt   men det virker altså     Giver også mere styrke. Slangegang og 8-taller skulle også være gode  Udover det, så rider jeg ALTID indenfor hovslaget. Okay, ikke lige på min nytilredne unghest, men ellers gør jeg. Min gamle basse red aldrig på hovslag, men altid et par meter indenfor. Svært, hvis man ikke er vant til det, men en fantastisk balanceøvelse og god fornemmelses-øvelse for rytteren   Så har man nemlig, (hverken en selv eller hesten), barrieren at støtte sig til  Vi øvede også 20-meter volte, men indenfor hovslaget, hvor vi så skiftevis red lidt travers og så lidt versade. Gav fantastisk styrke og balance 
Hej, Du kan også arbejde med øvelser på staldgangen og med øvelser under longering. Øvelser på staldgang kan være at trække en smule i halen til siden, indtil de små, stabiliserende muskelgrupper i hele bagparten bliver aktiveret. Det ser du lettest ved at holde øje med musklerne omkring knæet. Når de lige akkurat ændrer tonus, holder du trækket i 5 sekunder, slipper langsomt og gentager 3-5 gang per side. Det kan du gøre hver dag men helst efter arbejde, når musklerne er varme. Du kan gøre øvelsen med løftet bagben også - løft benet og læg det med koden henover dit lår og træk så varsomt i halen på samme måde. Desuden kan du rokke lidt med hele bagparten med en hånd oven på toppen af krydset og en hånd omkring haleroden. Så bruger du din krop til at rokke ganske lidt med bagparten fra side til side. Hold øje med kodeleddet. Når der er ændring i kodeleddet, har du overført vægt nok. Skift gerne side, så du kan mærke, om hesten er lige bevægelig til begge sider. Husk, at det er styrkelse af de små, stabiliserende muskler du laver, så det skal være ganske små påvirkninger. Ellers "stivner" de og hesten bruger kun de store muskler. Gulerodsøvelser med bøjning i retning mod skiftevis hoftehjørne, lyske, has og kodeled på bagbenet styrker de små, stabiliserende rygmuskler meget - især hvis du holder strækket nogle sekunder hver gang. Igen kan du lægge mærke til, om der er forskel på hestens smidighed og styrke til hver side. Gentag gerne 3-5 gange pr. side. Igen, når hestens muskler er varme. Du kan også rokke forparten med hænderne omkring manken. Rok blidt fra side til side i en langsom rytme. Brug din egen krop til at rokke med og husk, at det skal være meget små påvirkninger. Skift side, så du kan mærke, om der er forskel. Desuden kan du longere hesten i "forhindringsbaner" i stil med dual aktivering (prøv at google dette på tysk - så får du en masse inspiration!), hen over madrasser og presenninger, gennem bomme og kegler. Det er supergodt til at give kropsbevidsthed og hjælper på proprioceptionen. God arbejdslyst! MVH Jette
Jeg har en hest som "ruller" meget i galoppen for at forsøge at beskrive det, så føles han galop fra ryggen egentlig fin nok. Så fik jeg set en video af det, og det lignede nærmest en blanding af trav og galop. Benene ruller bare fremad og der mangler en del spring og tempo. Jeg har selv trænet med ham i at korte ind og så skyde ham fremad så han flytter benene. Det har hjulpet gevaldigt indtil videre, men synes stadig han ruller en del. Han har altid haft galoppen som sin svage gangart, hvor han bare mangler at få røven med sig og få et spring i trinene. Er der nogen der har nogle tips til hvordan jeg ellers kan træne det?   jeg bruger også meget overgange, og som sagt temposkift, så han skal bruge hjernen og få gang i benene. Jeg ønsker dog at kunne virkelig træne ham til at få røven ind under sig og gå mere stabilt  takker på forhånd!!
Formentlig firtakter han i galoppen, så føles det nemlig rullende. Formentlig kan han ikke bære det samlende arbejde du forsøger på ham - så jeg ville ride ham frem og ud af firtakter, og så forlange mindre af ham, men stadig træne tempoveksel. mvh Charlotte
Jeg forlanger meget lidt af ham, kun at jeg kan mærke en forskel i tempo   og prøver altid ikke at begynde at samle ham helt ind, for så er det han nærmest bare galopperer på stedet.
Hvad med at galoppere ham på nogle lange, lige stræk for at få ham galopperet igennem? Gerne i let sæde. Ud på en skovsti eller på stubmarkerne, når der er høstet? Ikke markfræs, men en god, jordvindende galop i et fornuftigt tempo.
Min unghest for år tilbage kunne nærmest også galopere på stedet, hvis den fik lov. Derfor skal du bruge dine hjælpere, så det hjælper din hest på bedst mulig måde.  Lige en opdatering på hjælperne. Schenkel frem støtter skulderen. Schenkel tilbage støtter bagparten. Tryk betyder løft benet. Anholdning på tøjle betyder søg hånden. I et galopanspring skal hesten sætte af på udvendige bagben for at kunne springe på indvendig forben. Her skal tøjlen så angive hesten hvor den skal finde hånden, for at finde støtte for at kune springe igennem igen. Dvs. at schenkler og tøjle skal fortælle hesten hvordan den skal sætte sine ben og med hvilken kraft og i hvilken retning. Sædet fortæller hesten hvor langt den skal springe. Det er lidt svært at fortælle på skift, så find dig en underviser som kan give dig disse informationer nøjagtig som du har behov for det. så får du aha oplevelsen
Min hest er i gang med genoptræning og han er vældig frisk - rigeligt frisk. Jeg har hørt at man kan give hesten baldrian dråber før man skal ride, det skulle gøre den roligere (uden at blive sløv/søvnig). Men er der nogen der har prøvet det - og hvor mange dråber skal der bruges? Jeg har bare brug for at få taget toppen af energien så han er til at have med at gøre. Måske er der andre midler med samme effekt?
Jeg bruger lige nu Anti Stress Kräuterpellets fra St. Hippolyt. Der er også Baldrian i blandt andet. Jeg synes det har en effekt på min. Han er stadig noget vågen og frisk, men han går ikke i vejret eller eksploderer, når han har fået det. Først blandede jeg det i det almindelig foder, men det havde jeg ingen effekt af. Jeg giver ham nu i stedet en dagsration, lige inden vi skal ud og lave noget. Og det tager lige toppen af hans humør, synes jeg. Venlig hilsen Anna
prøv også at se på foderet - for din hest for meget mad/energiholdigt foder bliver den overfrisk. Så kan du overveje om der kan skrues ned for spand/krybbefoder - vigtigt at holde vitamin/mineraltilskud og stråfoder på ret niveau så hesten har tyggetid og fibre nok. -Nanna
Han får foder med lavt sukker/stivelse og masser af hø så jeg kan ikke dreje mere på den knap uden at han bliver tynd. Det er også bare indtil han er kommet i gang at jeg har brug for noget til at dæmpe ham lidt.
Baldrian har den bedste effekt, når man giver der over en længere periode. Jeg synes det virker fint og tager toppen af en nervøs/stresset hest. Du skal være opmærksom på at hvis du rider stævner, er baldrian på dopinglisten 
hvor længe rider du din hest i det daglige i dressuren. må gerne op deles i opvarmning egentlig dressur og afridning. svar gerne på hvor gammel er hesten, hvilket uddannelses niveau den er på. er den privat ejet. hvilken race hvor længe du selv har redet. ambitionsniveau
har ikke som sådan tid på det .. Hesten er 8 år. Lige kommet ud af genoptræning omkring start maj, efter bilulykke, ligger pt. på en LA niveau. DV, 182 i stang, privat ejet. (jeg overtog ham 2. marts) Har redet i 13 år, og ambitionsniveauet er at gå hele vejen, mit mål er at blive eliterytter, så GP/inter (lyder lidt vildt at skrive, men ja, det er jo en realitet   ) skridter varm omkring 10-15 min. Traver varm 10-15 min. (lang og dyb, med fokus på balance) Galoppere varm 5 min. seriøs/samlet dressur med øvesler osv. 15-30 min. afhængigt af hesten på selve dagen men ligger nok oftest på de 20 min. traver af 5 min. Skridter af 15 min. dertil en masse skridt pauser indimellem..  det hele varriere jo dog af hvordan hesten er den pågældende dag, somregel arbejder vi maks sådan 2-3 dage i træk, hvor han ellers får en fridag, eller laver noget andet, f.eks. løsgørende arbejde med kun lang og dyb, med fokus på fremdrift osv... 
øvelser til LA, ikke startet i det. Når jeg træner på bane ser det nogenlunde sådan ud. 5-10 skridt, gerne sidebevægelser og 8-tal volter ca 5 trav frem og ned, det gør jeg indtil jeg kan mærke den svinger igennem hele kroppen. herefter ca 20 min blandet trav og galop med øverlser sidebevægelser, temposkift og mange volteskift og mange overgange. Da jeg er springrytter har hesten og jeg godt af lige at se en bom/cavaletti hverdag, så de sidste 5-10 min galopere vi over bom/cavaletti/lille spring. Traver af ca 3-5 min igen til jeg føler den er fin. skridter herefter 5-10 min, til den ikke puster mere.
an på mange små faktorer men i gennemsnittet rider jeg 45 - 60 min. Hesten jeg rider er en anglo araber (polsk varmblod) på 12 år gammel, og er pt på LC niveau. Jeg har redet den et års tid og før det havde den stået stille i minimum 4 år, så er startet helt fra bunden med den. Den er ejet af min veninde og jeg har "part" på den. Jeg rider den ca 4 - 5 dage om ugen og ud af det har jeg gerne enten en longerings-, løsspringnings-, skovturs dag. Jeg bruger en del tid på at skridte varm, han er en super følsom hest, og skridten er en god måde lige at få ham "med". Skridter gerne i ca 15 - 20 min. Lang og ned, og godt med løsgørende volter, ottetaller, volteskift. De sidste par min. samler jeg lidt op, og traver så varm med moderat kontakt og i et godt tempo. Så samles der op og der traves og galoperes. Så skridter vi af alt efter hvor varm han er. Jeg har redet altid - men startede på rideskole da jeg var 7-8 år.  Jeg red spring i mange år, og gik over til dressur da jeg blev voksen og kylling  Desværre har jeg ikke det store tallent (med ærlighed kommer man længst) og er aldrig kommet videre end til LA øvelser.  Havde du spurgt mig for 1½ år siden havde jeg haft store ambitioner, men da jeg mistede drømmehesten og der ikke er råd til en ny, ja så er ambitionerne røget ned i kloaken. Jeg har valgt i stedet at få det bedste ud af det jeg har og indset at med ridningen kommer jeg nok ikke nogen vegne, andet end at den er en sjov og herlig form for motion.
Dressur rider jeg ca 60 min pr gang. Pinot Noir 7 år Mb0 på C-plan Min egen fra han var 1 år Redet ham lige fra tilridning som 4 års Ukendt afstamning Krones Caspian 6 år La1 på C-plan Min egen fra han var 1 år Redet ham lige siden tilridning som 4 års BH Rush Hour/Donnergraf/Weltloewe Rider dem forskelligt, da de type-, udviklings- og temperamentmæssigt er meget forskellige. Derfor tager jeg dem mere eller mindre på dagen mht om de skal gå løsgørende eller mere samlende arbejde, om de er midt i en stævneperiode eller har stævnefri ect. Pinot står desværre lige nu med en foldskade, så nu må vi se, hvad det ender med. Men ellers var han fra min beriders side "dømt" til at komme til at gå minimum Intermediære. Caspian udvikler sig rivende for tiden, og er gangmæssigt lysår foran Pinot, og trækker da også væsentlig bedre karaktere hjem til stævner i la. Men om han kan få kroppen og sindet med til at komme til at gå en god intermediære på sigt må vi se, når han begynder at skulle gå ch'er, og skal aksepterer mere samling m.m. Så det tager lige et par år endnu før vi kan sige noget. Pinot Noir i MB0 Krones Caspian Tydeligt to forskellige typer med hver deres styrker og svagheder. Og deraf forskellig træning og udvikling. mvh Charlotte
at hører jeres fortællinger og om jeres heste, synes det er rigtigt spændende hvordan der bliver reddet. Tak for jeres svar glad for i tog jer tid
En dag med dressurtræning, består typisk af ca. 20 minutters skridt omkring i skoven ved stalden (rimeligt kuperet) ofte som skridt for hånden. Selve banetræningen ca. 45 minutter - lidt mere to gange om ugen med undervisning, hvor jeg varmere mere op, herefter en rundt i skridt igen ca. 20-30 minutter. Hesten er 9 år, går dressur på LA-niveau. MVH Mette
Jeg rider max ½ time dressur 1 gang ugeligt dressur slider og belaster hesten ufattelig meget.ellers rider vi terrænet3 gange ugeligt 3-4 timer ink pause, når vi rider langt vi rider med puls måler så vi kan se om hesten bliver unødig belastet.  hun er 10 år  LA distance E  Ja hun er min ejen  Det er en islænder haft hende i 4 år. LA/MB
Jeg har selv redet i 25 år, primært dressur. Pride er 19 år og tidligere konkurrencehest som har startet LA-klasser i dressur. Nu bliver han bare redet i let dressur og på tur. Bliver redet ca 30-40 minutter 4-5 gange i ugen. Ayoe er min nye stjerne, hun er 4 år og er under tilridning, hun bliver redet ca 30 minutter incl longering til opvarmning, 4-5 gange i ugen.
Agazzi Firfod 11 år gammel hesten kan øvelser til M, men trænes pt på L efter skade hos både hest og rytter dansk varmblod, vallak ejet af mig selv i 3 år har planer om distriktstævner, men ellers bare ridning fordi vi begge elsker arbejdet jeg rider næsten altid i en time 10-15 minutters skridt, hvor de sidste par minutter er på volter og ned og dyb 10-15 minutters trav, lang og dyb, med fokus på at løsne op og varme musklerne ca 5 minutters galop, også med henblik på at løsne op. Herefter en kort skridt pause 20-30 minutters samlet/seriøst arbejde, med små volter, overgange, temposkift, sidebevægelser, versader osv i trav og galop. Varighed og sværghedgrad afhænger af hesten og vejret (hvis det er meget varmt rider vi kort). Skridtpauser undervejs få minutters trav med lang og dyb for at strejke ud og løsne igen 10-15 minutters skridt for lang tøjle minimum 1 gang om ugen rides han kun lang og dyb. Han har typisk 3-4 træninger om ugen, der hver har fokus på noget konkret. Altid 1 fridag, og gerne 2 gange i skoven. Hvis ike han rides i skoven den ene gang har han ekstra fri, men kommer gerne ud og gå tur med mig.
Sjovt at denne to år gamle tråd er taget op igen  Så jeg vil da lige lave en opsummering på hvordan det er gået siden sidst  Punot Noir er kommet sig over sin skade. Blev som 8 års B-hest i dressur efter to starter. Har gået MA til stævne med min berider. Går MB til stævner med mig. Går nu 2-3-4 CH- serier med min berider og med mig. Har gået de første ettere med min berider. Krones Caspian er også blevet b-hest som 8 års - han måtte bruge 3 starter til det - men har til gengæld fået placering i MB på c-plan x flere  Han går serie-ch'et med min berider, mens jeg stadig knokler med at få rene alm ch'et på ham - til gengæld er han en stjerne i piaff og passage arbejdet. Og han har såmænd også gået la-klasser på c-plan med mig til placering. De rides ikke mere end tidligere - og jeg rider nok en del mere i skoven på dem, både af de fysiske men også psykiske gevinster man får af det. mvh Charlotte
Her kommer det MEGET an på hesten, og jeg har sjældent en særlig tid på det. Fik det dog på min gamle hest, fordi jeg havde haft ham så længe og kendte ham så godt. hvor gammel er hesten: Han var 9 år. hvilket uddannelses niveau den er på: LA med nogle M-øvelser påbegyndt. hvilken race: Stor herre på 1.73 oldenborger/DV-blanding. hvor længe du selv har redet: Jeg har redet i 17 år. ambitionsniveau: At få det meste ud af det, man har. Han blev skridtet 15 min, travet løst 5, og så blev der arbejdet. Selve arbejdet varierede så meget alt efter, hvor god han var. Dårlig dag = kort tur. RIGTIG god dag = også ret kort tur, hvor vi måske kun red 15 min. En dag, hvor der var lidt udfordringer, men hvor kroppen fungerede = 20-25 min seriøs ridning. Hererfter et par rundet i løsgørende trav og så skridt i 10-15 min. Det fungerede bedst for ham, så det gjorde vi   Og han lagde utroligt mange muller på   Han blev redet hver dag, dog kun skridt 2 gange om ugen, hvor vi bare skridtede 15-30 min. Det fungerede nemlig bedst for ham   - Og det er jo det vigtigste  Min nye unghest på 3 år, pinto, 1.63 høj og som kun lige skulle ryttertilvænnes blev trukket 10 min, longset MAX 5 min trav/skridt og så redet 10-15 min inkl. skridtpauser, og så hoppede jeg af og trak ham til slut   Han er nu på voksepause igen, hvor han slet ikke bliver redet.